(Rapport Uffiċjali u Rivedut)

Laqgħa Nru 26

L-Erbgħa, 25 ta' Ġunju, 2014

Stampat fl-Uffiċċju tal-Iskrivan

Prezz €2.50

Laqgħa Nru 26

L-Erbgħa, 25 ta' Ġunju, 2014

Il-Kumitat iltaqa' fil-Palazz, il-Belt Valletta, fis-7.00 p.m.

THE CHAIRPERSON (Onor. Deborah Schembri): Hemm xi korrezzjonijiet għall-Minuti tal-aħħar laqgħa?

ROBERT CUTAJAR: Sinjura President, xtaqt niġbidlek l-attenzjoni li fl-aħħar laqgħa jiena kont skużat.

Jiġifieri kemm jitniżżel fil-Minuti li kont skużat.

THE CHAIRPERSON: Tajjeb.

Mela nitlob li jiġu rranġati l-Minuti u mbagħad nikkonfermawhom darb'oħra.

Il-Minuti tal-Laqgħa Nru. 25 li saret nhar l-Erbgħa 16 ta' April 2014 ma ġewx konfermati.

THE CHAIRPERSON: Nixtieq inpoġġi fuq il-Mejda tal-Kumitat din l-informazzjoni;

Numru ta' nominazzjonijiet għall-post vakanti ta' membru fi ħdan il-Kunsill Malti għas-Settur Volontarju.

Dawn tathomli llum stess il-Ministu Helena Dalli u jikkonsistu minn numru ta' nominazzjonijiet mis-settur tal-volontarjat sabiex jokkupaw il-postijiet vakanti fil-Kunsill Malti għas-Settur tal-Volontarjat.

Bażikament dawn se ngħaddihom lis-Segretarju tal-Kumitat biex jagħmel kopja tagħhom u jgħaddihomlna peress li rridu niddiskutuhom at a later stage.

U issa nistgħu ngħaddu għas-suġġett tal-lum.

Diskussjoni fuq ir-rapport dwar il-vjolenza domestika

THE CHAIRPERSON: Illum għandna niddiskutu r-rapport dwar il-vjolenza domestika li ġie mħejji minn dan il-Kumitat.

Nixtieq nibda billi nirringrazzja lil Dr Elaine Burmingham li ħadmet fuq dan ir-rapport u minħabba problema li kellha fil-kompjuter tagħha kellha terġa' iddaħħal ir-revisions li kienet għamlet!

Din għaddejt minnha jien ukoll darb'oħra u nista' nassigurakom li mhi pjaċevoli xejn.

U għalhekk nixtieq nirringrazzjaha mill-qalb tax-xogħol kollu li għamlet fuq dan ir-rapport.

Ovvjament jiena qiegħda nassumi li kulħadd qrah dan ir-rapport.

Tajjeb ngħid ukoll li rċevejna xi suġġerimenti mingħand l-Onor.

Robert Cutajar u dawn se niddiskutuhom waqt li nkunu qegħdin naraw dan ir-rapport.

L-ewwel nett xtaqt ngħid li r-rapport huwa dettaljat ħafna u l-ftit korrezzjonijiet li rridu nagħmlu mhumiex se jbiddlu s-sostanza tiegħu imma qegħdin nagħmluhom biex sempliċement ikollna rapport aktar komplet.

L-ewwel ħaġa li qiegħda ninnota u ma nafx jekk intom taqblux miegħi huwa fuq it-titolu ta' dan ir-rapport.

Jiena naħseb li jrid jitbiddel ftit għax ma naħsibx li aħna tkellimna biss fuq is-servizzi mogħtija lill-vittmi.

L-idea kienet li naraw kif dawn jiġu trattati mill-istituzzjonijiet u mhux sempliċement x'servizz jingħata.

Għalhekk jiena tal-opinjoni li għandna nsibu titolu li jirrefletti daqsxejn iktar dak li konna qegħdin nagħmlu aħna.

U forsi nistgħu ngħidu; "Vjolenza Domestika – Kif jiġu trattati l-vittmi tal-vjolenza domestika mill-istituzzjonijiet Maltin".

U forsi nistgħu nżiedu wkoll "u kemm huma effettivi s-servizzi li jingħataw" avolja ma nixtieqx li nagħmlu titolu daqshekk twil.

X'taħsbu?

MARTHESE PORTELLI: Nistgħu ngħidu "Vjolenza Domestika: Is-sistema preżenti".

B'dan il-mod inkunu qegħdin nisimgħu lil kulħadd, kemm lil vittmi u kemm lil dawk li qed joffru s-servizz.

Imbagħad forsi nistgħu nagħmlu sub heading bir-rakkomandazzjonijiet.

ROBERT CUTAJAR: Biex inżid ma' dak li qalet l-Onor.

Portelli x'imkien forsi tidħol l-istorja jew l-istampa …

CLAUDETTE BUTTIGIEG: L-istampa jew ħarsa attwali ...

ROBERT CUTAJAR: Jiena naħseb li x-xogħol li għamlet Dr Burmingham jidħol fil-fond aktar minn hekk.

B'dak li ġie diskuss hawnhekk matul din l-aħħar sena naħseb li tajna ħarsa lejn l-istampa kollha; ħarisna lejn il-vittmi u ħarisna wkoll lejn is-servizzi li jingħataw.

Kien hemm diversi stejjer li missejna u għalhekk naħseb li bejn wieħed u ieħor missejna l-istampa kollha.

CLAUDETTE BUTTIGIEG: Ma nafx huwiex il-każ li niddiskutu t-titolu fl-aħħar għax qisek li meta tiġi biex tikkonkludi xi ħaġa, it-titolu joħroġ waħdu.

THE CHAIRPERSON: Mhux problema għalija.

Nistgħu nagħmlu hekk mela.

CLAUDETTE BUTTIGIEG: Xi ħaġa aħjar forsi tista' tinqala'.

Dak li qed nissuġġerixxi.

Kull punt f'dan ir-rapport għandu numru u allura nistgħu nibdew punt punt u jekk ikun hemm xi ħadd li jixtieq iżid xi ħaġa ma' dak il-punt partikolari jgħidli u niddiskutuh.

Tajjeb?

Mela fl-introduzzjoni nsibu Punt 1.1: "Il-Kumitat Permanenti dwar l-Affarijiet Soċjali".

Ma naħsibx li hemm x'inbiddlu fih dan il-paragrafu għax kull ma jinkludi huma l-ismijiet tal-Membri fi ħdan il-Kumitat tagħna.

DR ELAINE BURMINGHAM (Research Analyst): Fuq dan il-punt xtaqt nagħmel mistoqsija.

Minħabba li l-Onor.

Etienne Grech m'għadux jifforma parti minn dan il-Kumitat nixtieq inkun naf jekk għandniex indaħħlu nota f'dan ir-rigward?

CLAUDETTE BUTTIGIEG: Imma kien preżenti matul id-diskussjoni.

THE CHAIRPERSON: Eżatt.

Waqt id-diskussjonijiet kollha kien preżenti.

MARTHESE PORTELLI: Iva, imma hawnhekk qed ngħidu min huma l-Membri li jservu fuq dan il-Kumitat.

U allura jekk se jiġi ppreżentat issa rridu nsemmu wkoll lill-Onor.

Godfrey Farrugia u mbagħad ħdejn ismu nagħmlu stilla u nniżżlu nota li l-Onor.

Godfrey Farrugia daħal fit-tali data u li qablu kien hemm l-Onor.

Etienne Grech li kien preżenti għal laqgħat kollha li għandhom x'jaqsmu mal-vjolenza domestika.

THE CHAIRPERSON: Allura jrid jidħol l-isem tal-Onor.

Farrugia hawnhekk ukoll.

Punt 1.2: Laqgħat.

F'dan il-paragrafu hawn imniżżel ma' min ilqtajna sabiex setgħet issir din il-preżentazzjoni.

Hawn ukoll riferenza għal-laqgħa li morna nagħmlu fid-Dar Qalb ta' Ġesù u li l-Aġenzija Sapport kienet mistiedna sabiex tattendi waħda mil-laqgħat imma ħadd min-naħa tagħhom m'attenda.

Barra minn hekk hawn indikat fejn jista' jinstab ir-recording bl-audio jew bil-visual tal-laqgħat ta' dan il-Kumitat ħalli min ikun irid isegwi x'intqal ikun jista' jagħmel dan.

U din naħseb li hija xi ħaġa tajba ħafna.

L-Onor.

ROBERT CUTAJAR: Qabel xejn xtaqt ngħid xi ħaġa fuq is-suġġerimenti li bgħatt jien.

Dawk is-suġġerimenti kienu jirriflettu l-pożizzjoni tagħna t-tlieta f'isem l-Oppożizzjoni għaliex fl-email insejt ngħidha.

Issa f'punt 1.2 ma nafx nistgħux inniżżlu n-numru ta' laqgħat li għamilna niddiskutu dan is-suġġett u b'hekk inkunu aktar preċiżi.

THE CHAIRPERSON: M'għandix oġġezzjoni għal dan.

ROBERT CUTAJAR: Din aktar hija xi ħaġa ta' informazzjoni.

THE CHAIRPERSON: Inniżżlu kemm saru laqgħat.

ANTHONY AGIUS DECELIS: Sinjura President, biex ma jkunx hemm punt negattiv, nistgħu ngħidu li l-Aġenzija Sapport kienet mistiedna għal-laqgħat tal-Kumitat biss mingħajr ma ngħidu għal liema laqgħat?

Aħna steddinihom u mbagħad jekk ikun hemm xi ħadd li jkollu interess li jistaqsi kemm attendew, jaraw huma.

ROBERT CUTAJAR: Imma l-input tagħhom mhux qiegħed hemm.

ANTHONY AGIUS DECELIS: Ngħidu li kienu mistiedna biss u nieqfu hemm.

THE CHAIRPERSON: Naħseb li kieku kien jidher ikrah fuq il-Kumitat li dawn speċi kellhom xi jgħidu u aħna ma semmejnihom imkien!

Kien imisshom ġew fl-aħħar mill-aħħar!

Fuq kollox kien l-obbligu tagħhom li jattendu.

ANTHONY AGIUS DECELIS: Qed ngħid hekk biex ma jkunx hemm punti negattivi.

MARTHESE PORTELLI: Forsi nistgħu nilħqu kompromess; jien naqbel li ngħidu li steddinihom u naqbel ukoll li ngħidu li dawn ma kienux preżenti.

Imma mbagħad nistgħu ndaħħlu nota fejn ngħidu li l-Kumitat xorta lest li jilqa' kwalunkwe suġġerimenti li jistgħu jpoġġu għada pitgħada quddiemu.

Imma nerġa' ngħid xorta naħseb li għandha tiġi kjarfikata li dawn ma tawniex feedback.

CLAUDETTE BUTTIGIEG: Naħseb li l-kliem nistgħu nbiddluh ftit.

Forsi nistgħu ngħidu li l-Aġenzija Sapport kienet mistiedna imma sfortunatament ħadd ma kien f'pożizzjoni li jattendi għal laqgħa tal-Kumitat.

B'hekk tinstema' a bit milder imma xorta naqbel li għandna nagħmluha ċara li ma ġewx.

Jekk ma nagħmlux hekk se joħroġ ir-rapport u se jidher li qisu aħna ma steddinihomx.

THE CHAIRPERSON: L-unika ħaġa li dejqitni kienet li safejn naf jien dawn lanqas risposta ma tawna!

Jekk xi ħadd irrisponda u bagħat jgħidilna li ma jistgħux jiġu dakinhar, aħna forsi stajna nakkomodawhom darb'oħra imma dawn totalment injoraw l-invit!

DR ELAINE BURMINGHAM: Meta ħareġ l-invit qalulna li se jibagħtu lil xi ħadd imma qatt ma kkonfermaw lil min se jibagħtu.

U dakinhar fil-fatt ma ġie ħadd!

CLAUDETTE BUTTIGIEG: Li kieku ma rrispondewx kien jiġini d-dubju fuq jekk irċevewx l-invit tagħna.

THE CHAIRPERSON: Jien nifhem il-punt li sar u normalment inħobb inkun moderata, imma meta xi ħadd qed nitolbuh jiġi u s-soltu jkunu dawn in-nies li jgergru li m'għandhomx fejn isemmgħu leħinhom … Jiddispjaċini!

Għandek l-ogħla istituzzjoni tal-pajjiż li qed tgħidlek biex tiġi titkellem u tgħidilna x'inhuma l-problemi, jibagħtu jgħidulna li se jibagħtu lil xi ħadd u mbagħad ma jitfaċċa ħadd!

Allura ma naħsibx li għandna nagħmlulhom xi favuri.

MARTHESE PORTELLI: Lanqas talbu għal xi data alternattiva?

Ma talbu xejn!

Portelli li għandna nniżżlu li aħna miftuħin biex nisimgħu lil min irid jagħti s-suġġerimenti tiegħu u b'hekk intaffuha ftit imma ma naħsibx li għandna nniżżluhom b'xi mod li jista' jiġi xi ħadd fid-dubju li dawn forsi setgħu ġew u aħna ma smajnihomx!

Għax imbagħad tkun inġusta fuqna li għamilna dan ix-xogħol!

Ħalli nkompli mir-rapport.

CLAUDETTE BUTTIGIEG: Biex norbot ma' dak li qal l-ewwel l-Onor.

Cutajar, jiena naħseb li fl-ewwel paragrafu tal-1.3 ikun tajjeb li ngħidu n-numru ta' laqgħat li għamilna niddiskutu dan is-suġġett.

Qiegħed hemmhekk diġà?

Fil-1.3 qed ngħidu li fil-leġiżlatura li għaddiet il-Kumitat iddedika numru ta' laqgħat eċċ imma mhux qed ngħidu kemm kienu l-laqgħat.

Setgħu kienu sitta u setgħu kienu 600!

DR ELAINE BURMINGHAM: L-unika raġuni hi li n-numru ta' laqgħat kienu tniżżlu fir-rapport ta' qabel u allura xtaqt li ma nirrepetix dak li kien diġà tniżżel fir-rapport preċedenti.

DR ELAINE BURMINGHAM: Ir-rapport li kien sar fil-leġiżlatura l-oħra fuq il-vjolenza domestika.

ANTHONY AGIUS DECELIS: Imbilli niftħu brackets u nagħmlu 15 jew 20 mhu se jiġri xejn.

THE CHAIRPERSON: Aħna qed nitkellmu fuq dan ir-rapport partikolari.

Għalkemm naqbel - u hemm xi punt li niżżiltu apposta biex niddiskutuh hawnhekk – li din it-tema kienet ġiet diskussa fil-leġiżlatura li għaddiet, id-direzzjoni ta' dak ir-rapport u ta' dik id-diskussjoni kienu differenti minn dik li għandna llum!

Jiena kont rajtu dak ir-rapport u aktar kien jikkonċentra fuq il-kwestjoni ta' kemm hemm u ta' x'servizzi jistgħu jiġu offruti; imma iktar ta' x'hemm u x'ma hemmx.

Ma kenitx diskussjoni ta' xi problemi qegħdin jinqalgħu jew kif nistgħu nsolvuhom.

Ma naħsibx li t-tnejn huma l-istess għax għalkemm għandhom l-istess kappa tal-vjolenza domestika, huma totalment separati minn xulxin.

Meta niġu biex insemmu kemm għamilna u kemm iddedikajna ħin jew laqgħat għal din id-diskussjoni, qed nillimitaw ruħna għal dan ir-rapport u għal din il-leġiżlatura.

U allura naħseb li għandha tidħol f'dak it-terminu.

DR ELAINE BURMINGHAM: Naħseb li kien hemm xi misunderstanding.

Inti qiegħda tgħid għal-leġiżlatura li għaddiet.

Għalhekk nirtira dak li għedt.

THE CHAIRPERSON: Ridt inżid biss li fl-aħħar paragrafu hawn imniżżel hekk; "Minħabba li s-suġġett diġà ġie trattat f'rapport ieħor," u għalhekk inħoss li għandna nniżżlu dan il-kliem; "Minħabba li s-suġġett tal-vjolenza domestika in ġenerali ġie trattat f'rapport ieħor, dan ir-rapport mhux se jirrepeti dak li diġà ntqal.".

B'hekk inkunu aktar ċari li dak kien rapport b'mod ġenerali mentri dan huwa rapport aktar speċifiku.

Hawnhekk mhux qiegħda ngħid li kien inqas jew aktar validu imma sempliċement li n-natura taż-żewġ rapporti hija differenti.

Taqblu li nżiedu dan il-kliem?

Hemm xi ħadd ieħor li għandu xi emenda għall-punt 1.3?

CLAUDETTE BUTTIGIEG: Skużani imma ġietni idea għat-titolu.

X'taħsbu li kieku kellna nagħmluh hekk; "Vjolenza Domestika – Vittmi u Servizzi"?

B'hekk inkunu koprejna ż-żewġ aspetti ta' dan ir-rapport.

THE CHAIRPERSON: Tajjeb.

Mela s'issa dan se jkun it-titolu tar-rapport; "Vjolenza Domestika – Vittmi u Servizzi".

ROBERT CUTAJAR: B'riferenza għas-suġġerimenti li bgħatt jien xtaqt nieħu l-ewwel punt li għandu x'jaqsam mal-preżentazzjoni li għamlulna tal-Girl Guides.

Nistgħu ngħidu hawnhekk li grazzi wkoll għal dak l-istħarriġ li ġie ppreżentat lilna aħna rajna l-input taż-żgħażagħ?

Prattikament jiena rrid niġbed l-attenzjoni f'isem sħabi li hawnhekk rajna l-input taż-żagħżagħ.

Mela aħna mhux biss morna għal dawk li huma involuti direttament f'dan is-suġġett imma rajna wkoll x'jaħsbu ż-żgħażagħ fuq dan is-suġġett u x'inhi l-perċezzjoni tagħhom.

Tal-inqas ikun imsemmi fl-iskop tar-rapport li aħna rajna wkoll mhux biss dawk li huma involuti direttament imma rajna liż-żgħażagħ u hawn ukoll il-vuċi tagħhom fuq kif jaħsbuha fuq dan is-suġġett.

ANTHONY AGIUS DECELIS: F'punt 1.2 jissemmew il-Malta Girl Guides u ż-żgħażagħ li jiffurmaw parti minn dak il-grupp.

Jiġifieri qegħdin nagħtuhom rikonoxximent għax-xogħol li għamlu.

THE CHAIRPERSON: Punt 1.3 iktar huwa fuq l-iskop u d-direzzjoni tar-rapport u allura nistgħu naraw indaħħluhiex x'imkien ieħor.

Imma jien m'għandix problema li ngħidu li ż-żgħażagħ taw l-input tagħhom.

"Punt 2: Is-servizzi li jingħataw lill-vittmi ta' vjolenza domestika".

Imbagħad għandek "Punt 2.1: Servizzi Soċjali".

Hawnhekk hawn xi ħaġa teknika fejn fl-opinjoni tiegħi l-kwotazzjonijiet bl-Ingliż iridu jiġu tradotti bil-Malti peress li dan huwa dokument bil-Malti.

DR ELAINE BURMINGHAM: S'issa fil-pubblikazzjonijiet l-oħra qatt m'għamilna hekk imma jekk triduh hekk ma nsibx problema.

THE CHAIRPERSON: Naħseb li għandhom jitħallew kif inhuma oriġinali, peress li min qalhom kien qed jitkellem bl-Ingliż imma mbagħad nagħmlu t-traduzzjoni tagħhom bil-Malti fil-brackets.

Pereżempju meta għamilna r-rapport tal-Family Studies, li kienet pubblikazzjoni f'forma ta' ktieb … Ġaladarba r-rapport huwa bil-Malti, titħalla kif inhi oriġinarjament u ċioè bl-Ingliż imma mbagħad fil-brackets tiġi tradotta bil-Malti.

Dik hija xi ħaġa teknika.

Imbagħad fis-seba' paragrafu qed jingħad li meta l-vittmi jmorru jirrappurtaw, il-pulizija ġieli javżwawhom li se jkissru l-familja u jħarbtu lit-tfal.

Issa jiena naħseb li aktar milli nużaw il-kelma "javżawhom", għandna nużaw il-kelma "wissihom" jew "għarrafhom".

Il-kelma trid tkun tirrifletti aktar dak il-ħsieb u allura naħseb li aktar "wissihom" trid tiġi.

Fl-aħħar parti ta' dak il-paragrafu hawn imniżżel li dawn it-tip ta' kummenti qanqlu dubji dwar kemm il-każijiet ta' vjolenza domestika qed jittieħdu bis-serjetà minn ċerti pulizija.

Ma nafx taqblux miegħi li kieku kellna nżiedu dan il-kliem; "u jqanqlu dubji serji wkoll kemm huma mħarrġa fuq is-suġġett u fuq kif wieħed għandu jirrelata mal-allegat/allegata vittma"?

Naħseb li l-uniku punt ta' sostanza li għandi x'nikkummenta fuqu dwar il-punt li jirrigwardja s-servizzi soċjali hija dwar il-perijodu twil ta' stennija għall-psikologu fis-servizz soċjali tal-Aġenzija Appoġġ.

Kien hemm min qal li trid iddum tistenna ħafna għall-psikologu meta tmur għand l-Aġenzija Appoġġ.

Ma jidhirlix li f'din il-parti fejn qed insemmu l-Aġenzija Appoġġ hawn imniżżel fuq il-psikologu.

X'imkien lejn l-aħħar kien hemm punt fuq il-psikologi u l-istennija għall-psikologi imma hawnhekk mhu qed jissemma xejn.

Naħseb li trid tidħol x'imkien din biex min ikun qed jaqra jkun jaf li dik hija problema speċifikament fl-Aġenzija Appoġġ.

Dik ħarġet ukoll meta konna qegħdin nitkellmu fuq dan is-suġġett.

Il-bqija tajjeb, m'għandi xejn iktar xi ngħid.

Hawn xi ħadd minnkom li għandu xi kummenti fuq Punt 2.1?

Ħa mmorru għal Punt 2.2: Il-Pulizija.

Fit-tieni paragrafu fl-aħħar linja qed ngħidu li kien hemm każijiet fejn jekk dak li jkun ma jsibx dak il-pulizija partikolari, jerġa' imur lura d-dar mingħajr ma jagħmel ir-rapport.

Naħseb li l-ġist tagħha hi li dawn ikunu qed ifittxu dak il-pulizija partikolari għax jafu li dak il-pulizija se jgħinhom!

L-idea kienet li hemm pulizija tajbin u li jekk ma tinzertax dak il-pulizija partikolari fl-għassa jkollok titlaq 'l hemm għax l-oħrajn ma jkunux se jgħinuk.

ANTHONY AGIUS DECELIS: Sinjura President, naħseb li se nkunu qegħdin nagħtu impressjoni ħażina wisq tal-Korp tal-Pulizija!

Ma nistgħux niġġeneralizzaw daqshekk!

Li nifgħu blunt statements bħal dan naħseb li nkunu qed nagħtu impressjoni ħażina wisq tal-pulizija.

Hemm min hu tajjeb u forsi hemm min huwa inqas tajjeb.

DR ELAINE BURMINGHAM: Bħala statement dak kien li ntqal lilna mill-vittmi, jiġifieri mhijiex xi ħaġa li ġbidniha aħna.

ANTHONY AGIUS DECELIS: Allura norbtuha man-numru ta' nies li kellhom din l-esperjenza ħalli min jaqra dan ir-rapport ma jaħsibx li din hija l-istampa in ġenerali.

Jekk ir-riċerka kienet magħmula fuq numru ta' vittmi, huwa dak in-numru ta' vittmi li qed jixhdu dan.

Imma ma jfissirx li dawk il-vittmi li ma ġewx hawnhekk huma wkoll għandhom din l-impressjoni.

Mhuwiex ġust fuq dawk il-pulizija li jagħmlu xogħolhom, li nagħtu stampa ħażina tal-pulizija kollha!

Jiena nħoss li hija negattiva wisq li nitfgħu blunt statement bħal dan!

DR ELAINE BURMINGHAM: Però jekk tara l-bidu ta' dak il-paragrafu tara li hemm min qed jgħid li sab ħafna għajnuna mill-pulizija li sab l-għassa u hemm min ma sab għajnuna ta' xejn.

CLAUDETTE BUTTIGIEG: Fil-fatt dik li kont se ngħid jiena.

Dik hija parti li lili interessatni ħafna għax għamilt ukoll diskors fil-Parlament proprju marbut magħha.

U nħoss li iva, kien hemm min qal min sab lil min jgħinu, però jekk tiftakru sew il-ġist ta' kif intqalet, din kienet proprju intqalet kif qiegħda tiġi rrapportata hawnhekk.

Jiena naħseb li nkunu qed nonqsu lill-vittmi jekk ma ngħiduhiex hekk; li l-vittmi qalulna speċifikament li jiddependi lil min issib l-għassa!

Din hija r-realtà u ejjew ma nkunux too nice about it għax din hija realtà kerha!

THE CHAIRPERSON: Jien, li l-problemi tal-vittmi mal-pulizija narahom on a daily basis, meta qrajt ir-rapport flimkien ma' Dr Burmingham, ħsibt li kienet preċiża ma' dak li qalulna l-vittmi li ġew ikellmuna.

U naħseb ukoll li kieku kellhom jiġu aktar vittmi jkellmuna konna nisimgħu ħafna iktar problemi milli fil-fatt smajna għax iktar ma tisma' iktar se ssib kemm din l-area hija daqxejn ta' sore point.

Meta qrajt ir-rapport rajt li l-ewwel ħaġa li jingħad fih hija proprju li l-perspettiva li għandhom il-vittmi fuq il-pulizija hija waħda varjata.

Issib min jgħid li jsib ħafna għajnuna mill-pulizija tal-għassa, u ssib oħrajn li jgħidu li ma sabu l-ebda għajnuna.

ANTHONY AGIUS DECELIS: Imma mbagħad tajna eżempji ta' affarijiet negattivi u ma tajniex eżempji ta' affarijiet pożittivi!

Allura meta tkompli taqra, filwaqt li se ssib eżempji ta' affarijiet negattivi, ma ssib xejn eżempji ta' affarijiet pożittivi.

DR ELAINE BURMINGHAM: Però naħseb li l-affarijiet pożittivi huma proprju dawk l-affarijiet li għandhom isiru u allura ma nistgħux nagħtuhom il-prosit proprju għax qed jagħmlu xogħolhom.

Aħna rridu naraw fejn hemm in-nuqqas biex nirranġawh!

ANTHONY AGIUS DECELIS: Jien inħoss li jekk se nsemmu affarijiet negattivi nistgħu nagħtuhom positive feedback u ngħidulhom li fit-tali affarijiet sejrin tajjeb imma fit-tali affarijiet tistgħu tirranġawhom.

B'hekk inkunu iktar bilanċati.

THE CHAIRPERSON: Sinċerament naħseb li l-affarijiet li qegħdin hawn u li nqtalu lilna jkun tajjeb li nsemmuhom.

Jekk hemm xi affarijiet partikolari li nistgħu niftakru fihom li ntqalu favur jew li huma tajbin u li għandna ndaħħluhom, nistgħu nagħmlu hekk ukoll.

Pereżempju ftakart li kien hemm min qal li xi kultant issib lil xi ħadd li jkun tajjeb, li speċi tant jgħinek is-soltu li jekk se tmur l-għassa u ma ssibx lilu, terġa' tmur lura d-dar.

Jekk hemm xi suġġeriment jew xi statement partikolari, nistgħu niddiskutuh ħalli nkunu ġusti ma' kulħadd.

Jien m'għandi l-ebda intenzjoni li nagħti xi stampa oħra minn dik li ntqalet lilna hawn ġew.

Imma biex inkun għedt kollox ma naħsibx li l-istampa hija daqshekk negattiva għax ħsibt li se tkun aktar minn hekk.

Jien inħossni li f'dan il-Kumitat, fuq dan is-suġġett qegħdin daqxejn qisna walking on thin ice għax għalkemm huwa tajjeb li tirrikonoxxi meta jsir xogħol tajjeb mill-pulizija u min-nies li jaħdmu f'servizzi oħra, jiena naħseb li jekk aħna qegħdin hawnhekk biex intaptpu fuq dahar in-nies u daqshekk, allura qegħdin hawn għal xejn!

F'dan is-settur hemm ħafna u ħafna xi jsir u għamilna dan ix-xogħol kollu proprju biex min jaqra dan ir-rapport jirrealizza x'hemm bżonn li jsir!

CLAUDETTE BUTTIGIEG: Barra minn hekk, biex nissostanzja dak li qed tgħid inti, Sinjura President, ma ninsewx ukoll li minn meta bdejna naħdmu fuq dan ir-rapport sal-lum, għamilna xi ħaġa importanti ħafna f'dan il-Parlament u ċioè irratifikajna l-Istanbul Convention.

Naħseb li nkunu qed nagħmlu pass lura jekk ma niffaċċjawx dak il-fatt.

ANTHONY AGIUS DECELIS: Bla dubju ta' xejn naqbel li n-negative feedback nistgħu nsemmuh u ngħidulhom li għandhom fejn itejbu imma jien inħoss li tista' tagħtina iktar kredibilità jekk ikun hemm positive feedback li nistgħu ngħadduh ukoll.

Allura aħna niġu oġġettivament qegħdin naraw l-istampa b'mod kostruttiv.

THE CHAIRPERSON: Jien ukoll qiegħda nipprova naħseb f'xi ħaġa pożittiva imma bħalissa mhu qed jiġini xejn f'moħħi.

Qiegħda nipprova niftakar f'xi affarijiet li setgħu qalulna.

Dak li ntqal u qiegħed hawn qiegħda niftakru forsi għax għadni kif qrajtu imma ma nistax niftakar f'affarijiet oħra.

L-Onor.

CARMELO ABELA: Jien naħseb li l-ewwel nett hawnhekk hawn rakkont ta' dak li tkellem fuqu min ġie quddiem dan il-Kumitat.

THE CHAIRPERSON: Hekk hu.

CARMELO ABELA: U għalhekk il-Kumitat ma jistax jiddipartixxi minnu.

Dik inqtalet bħala stat ta' fatt u wieħed irid jirrapportaha.

It-tendenza hi li min ikun għadda minn dawn is-sitwazzjonijiet se jsemmi d-diffikultajiet li għadda minnhom iktar milli jsemmi l-aspetti pożittivi.

Fl-opinjoni tiegħi - filwaqt li ma kontx preżenti għal dawn il-laqgħat - u mill-esperjenza ta' rapporti oħrajn li għamilna fil-passat, ikun tajjeb li jitniżżel dak li ntqal lilna.

Issa ma jfissirx li l-Kumitat qed jagħmilhom tiegħu imma huma esperjenzi li ntqalu lill-Kumitat.

Iktar 'il quddiem jiġu wkoll rakkomandazzjonijiet, u affarijiet oħra li l-Kumitat jista' jagħmilhom tiegħu, imma naħseb li dan il-paragrafu kif inhu għandu jibqa' hekk.

L-ewwel ħaġa qed jgħid li hemm pulizija li l-vittmi jħossuhom komdi magħhom.

Imma nafu li r-realtà mhux kollha hekk.

Hawnhekk żgur li hawn lok ta' titjib mill-pulizija fl-għases li huma l-ewwel postijiet minn fejn tingħata l-għajnuna.

Mhux b'disprezz lejn il-pulizija jew b'nuqqas lejn il-pulizija imma dawn għandhom bżonn ta' iktar taħriġ.

U din jammetuha l-pulizija stess.

Naħseb li jekk dan inqtal minn persuni li dehru quddiem il-Kumitat, allura għandna nħalluha kif inhi.

Dan ma jfissirx li l-Kumitat qed jagħmel tiegħu dan id-diskors jew li inkella qed jgħid xi ħaġa kontra l-pulizija!

Xejn minn dan!

Imma qed isir rakkont ta' dak li ntqal quddiemu.

L-istampa hija griża; la hija sewda u lanqas hija bajda.

Fil-fatt hemm pulizija li jagħtu sehemhom għax jafu kif għandhom jindirizzaw dawn il-problemi u hemm oħrajn li ma jafux kif jindirizzawhom dawn il-problemi u forsi jindirizzawhom b'mod żbaljat ukoll.

Allura naħseb li dan li nqtal, ma tantx nistgħu nbiddluh għax mhijiex kwestjoni ta' opinjoni tal-Kumitat imma hija esperjenza ta' min għadda minnhom.

THE CHAIRPERSON: Grazzi.

L-Onor.

MARTHESE PORTELLI: Jiena naħseb li aħna rridu nitilqu mill-punt ta' għalfejn qiegħed isir dan id-dokument.

Id-dokument qiegħed isir speċifikament biex naraw kif se ntejbu lil min qiegħed jiġi abbużat mill-vjolenza domestika.

Anke fin-natura tiegħu stess, qegħdin nammettu li l-iskop tar-rapport huwa proprju għaliex hemm x'wieħed jirranġa.

Allura, għalkemm hemm punti dwar affarijiet li qed isiru u qed isiru tajjeb, ma jistax ikollna dokument li nsemmu x'inhuwa tajjeb għaliex l-iskop tiegħu huwa li naraw kif se nirranġaw dak li mhux qiegħed isir kif suppost.

Naħseb ukoll li l-Onor.

Abela għamel punt tajjeb ħafna.

THE CHAIRPERSON: Tajjeb.

Qisu l-maġġoranza tal-Membri jaqblu li dan il-paragrafu għandna nħalluh kif inhu.

Huwa importanti li ngħidu li dan li hawn miktub huwa dak li qalulna l-vittmi li ġew jitkellmu magħna u allura mhuwiex neċessarjament dak li naħsbu aħna, speċjalment meta nkunu qegħdin nitkellmu fuq x'qal ħaddieħor.

Għalkemm hawnhekk forsi m'inix se nogħġob ħafna lill-Onor.

Decelis imma naħseb li kien xi punti li tqajjmu waqt id-diskussjonijiet tagħna u li jien ma rajthomx u naħseb li dawn huma importanti.

Qiegħda nirreferi għall-punt li rajtu iktar tard imdaħħal taħt is-sistema legali imma li fil-fatt hija problema li timbet mis-servizzi tal-pulizija.

Hawnhekk qiegħda nirriferi għal meta joħorġu ċ-charges tard u mbagħad jispiċċaw ma jkunux fil-ħin biex l-aggressuri jiġu notifikati.

Ir-raġuni li ngħatat iktar tard ma kenitx din u nixtieq li għallinqas ikun hemm riferenza għall-fatt li l-pulizija, meta joħorġu ċ-charges tard, u joħorġuhom tard ħafna għax normalment hemm preskrizzjoni ta' sitt xhur u dawn qishom jibdew joħorġu bir-riferti mar-raba' jew mal-ħames xahar!

Meta jsir hekk jispiċċaw li xi kultant ma jkunux fil-ħin biex jiġu notifikati l-aggressuri.

U allura meta tmur il-Qorti jkollok riferta negattiva għax ma jkunux laħqu sabuhom.

Jekk inti domt xahrejn tfittex u ma mortx kuljum, jew mort xahar qabel biss biex tfittex lit-tali persuna, forsi tmur id-dar biss meta din matul il-ġurnata tkun ix-xogħol … Jekk inti għandek sitt xhur biex issibu mod imma jekk toħroġ tfittxu fl-aħħar ftit mod ieħor.

Kien hemm riferenza għal din taħt l-affarijiet legali imma naħseb li trid issir riferenza għaliha anke taħt l-affarijiet li għandhom x'jaqsmu mal-pulizija għax iċ-charges huma joħorġu bihom!

DR ELAINE BURMINGHAM: Nagħmluha darbtejn?

THE CHAIRPERSON: Jekk fil-każ, as I go along infittixha biex nara eżattament x'inkiteb taħt l-affarijiet legali.

(Interruzzjonijiet)

DR ELAINE BURMINGHAM: Ma kenitx unika għax kien hemm affarijiet oħra marbutin magħha.

THE CHAIRPERSON: Eżatt.

Naħseb li din għandha tidħol taħt tal-pulizija.

Pereżempju inti jkollok lil xi ħadd li mar għamel rapport u damu erba' xhur jew ħames xhur biex ħarġu ċ-charges, imbagħad jibda l-proċess.

Jekk il-proċess se jibda tard, il-kawża se terġa' ddum biex issir.

Huma ċ-charges u n-notifika li jridu joħorġu, imma jekk inti ħriġtha fil-ħames xahar, se tibda tgħodd minn dik id-data 'l quddiem.

Jiġifieri ara kemm se jitwal iż-żmien minn meta ġie kommess ir-reat għal meta jitilgħu quddiem il-Qorti!

Din tagħti ħafna arja lill-aggressur li għal sitta, seba' u tmien xhur ħadd ma jkun kellmu u qallu xejn!

F'dak il-perijodu inti għandek vittmi li għadhom kontinwament qegħdin jissubixxu aggressjonijiet qisu xejn mhu xejn.

Naħseb li importanti li ngħidu wkoll li dan il-fatt li ċ-charges joħorġu tard qed iwassal biex l-aggressur jaħseb li l-id tal-liġi mhux se tilħqu.

U ħafna minnhom lanqas biss jagħtu każ, u allura sadanittant ma nkunux qegħdin nipproteġu kif suppost lill-vittma.

Jekk iċ-charges joħorġu kmieni, dan kollu nistgħu neliminawh.

U għalhekk naħseb li għandha tidħol taħt tal-pulizija.

L-Onor.

CARMELO ABELA: F'paġna 7 tar-rapport, isfel nett hemm dak li qalet Dr Roberta Lepre, fejn din qed turi l-frustrazzjoni tagħha għall-fatt li bħala prassi ġenerali l-aggressur ma jiġix arrestat.

Naħseb li wara dan il-paragrafu, li jkompli f'paġna 8, wieħed jista' jżid sentenza oħra u jsemmi dak li qiegħda tgħid inti.

Naħseb li tista' issir sentenza li forsi tagħmel riferenza għal xi ħaġa oħra li hemm iktar 'il quddiem fis-sistema legali.

(Interruzzjonijiet)

THE CHAIRPERSON: Ħalli ngħidlek għalfejn ma naqbilx miegħek.

Ma naqbilx għax l-arrest li qed titkellem fuqu Dr Lepre huwa meta jsir ir-reat, inti tmur tagħmel assessment ta' dak li ġara u tarresta dak il-ħin stess!

Meta qed ngħidu joħorġu charges hija għall-Qorti at a later stage u allura mhijiex eżattament xi ħaġa li tiġri fl-istess ħin.

Però naħseb li jrid jidħol dan il-punt.

Kont għamilt punt ieħor però sibtu iktar tard ukoll.

Hemm ukoll riferiment li naħseb li jrid isir għad-dati ħżiena li jitniżżlu fuq l-att tal-akkuża.

Jekk jitniżżlu d-dati ħżiena fl-att tal-akkuża naħseb li jrid jiġi elaborat dan il-punt u jrid jidħol taħt il-punti li għandhom x'jaqsmu mal-pulizija peress li huma joħorġu bl-att tal-akkuża.

(Interruzzjonijiet) Irrid nara peress li huma l-pulizija li joħorġu biċ-charges …

CARMELO ABELA: Parti mis-sistema legali.

DR ELAINE BURMINGHAM: Jien ipprovajt insemmi dak li jsir fl-għases fil-parti li għandha x'taqsam mal-pulizija għaliex huma qisu li għandhom kuntatt dirett mal-vittma.

(Interruzzjonijiet) Iva, is-sistema legali tinkludihom ukoll u allura kien xi ftit diffiċli …

THE CHAIRPERSON: Mela allura jekk inti ħdimt b'dak il-mod nistgħu nħalluha kif inhi imma nżiduha wkoll mal-parti li għandha x'taqsam mas-sistema legali.

X'imkien fil-bidu rridu nagħmlu riferenza għall-fatt li hawnhekk hawn affarijiet li jistgħu jirrelataw mal-funzjoni tal-pulizija jew inkella fil-parti tal-pulizija nagħmlu nota li tirrelata mal-affarijiet li jiltaqgħu magħhom il-pulizija fl-għases u l-kumplament nagħmluha mas-sistema legali.

Għal min ikun qed jaqra r-rapport irridu nagħmlu linja waħda x'imkien fejn ngħidulu li l-kuntatt mal-għassa se npoġġuh hawnhekk mentri l-affarijiet l-oħra relatati mal-pulizija se jidħlu taħt is-sistema legali.

B'hekk għallinqas, ġaladarba tkun taf il-ħsieb li bih ikun miktub, tkun tista' tasal għaliha aħjar.

Ridt inkun ċerta li meta naslu fis-sistema legali nagħmlu l-punt li dan jista' jwassal sabiex l-akkużat jispiċċa jinħeles minħabba żball tal-pulizija.

Abbinata ma' xi ħaġa oħra li ktibna fir-rakkomandazzjonijiet u kumbinazzjoni kont qiegħda nitkellem fuqha l-bieraħ mal-Ministru Bonnici, hija li fis-sistema legali tagħna, meta jkun hemm vittma li għandha l-kawża tagħha se tinstema', din tiġi notifikata li għandha l-kawża tagħha fit-tali data imma ma tiġix notifikata għal liema kawża se tkun qiegħda tidher!

Ma tiġix notifikata!

Din tniżżlet fir-rapport tagħna.

U abbinat magħha hemm ukoll il-każ li jekk ikollok żball fiċ-charges, peress li l-vittma ma tkunx rathom iċ-charges, jista' jagħti l-każ li x'ħin titla' il-Qorti l-każ kollu jaqa'!

Irridu nkunu ċerti li joħroġ dak il-punt.

Ma jimpurtax jekk ikun fis-sistema legali basta joħroġ.

Dawn iż-żewġ affarijiet li semmejt huma abbinati ma' xulxin.

Hemm xi ħadd li jrid iżid xi ħaġa fuq il-parti li għandha x'taqsam mal-pulizija?

Tajjeb mela nistgħu nkomplu.

Punt 2.3: Iċ-ċentri tas-Saħħa: Min-naħa tiegħi ma jidhirlix li hemm xi affarijiet li rrid inbiddel hawnhekk.

Intom għandkom xi emendi?

Mela din il-parti nħalluha kif inhi.

Punt 2.4: Residenzi: Hawnhekk bdejna dan il-paragrafu b'dan il-kliem "Mara u uliedha li jkunu vittmi ta' vjolenza domestika...".

Jien ma stajtx niftakar fuq jekk għandniex servizzi ta' shelter għall-irġiel.

Ma jidhirlix li jeżisti xi wieħed imma ma kontx ċerta fuqha.

DR ELAINE BURMINGHAM: L-uniċi shelters li jeżistu huma Dar Merħba Bik, Dar Qalb ta' Ġesù u Għabex.

THE CHAIRPERSON: U dawn iżommu biss in-nisa.

Dik hi r-raġuni li niżżilt il-kliem "mara u uliedha" għaliex għalihom biss jeżistu shelters.

THE CHAIRPERSON: Mela x'imkien fir-rakkomandazzjonijiet tagħna rridu nniżżlu li għandu jkun hemm imqar shelter wieħed għall-irġiel għax anke l-irġiel jistgħu jkunu vittmi ta' vjolenza domestika!

U huma wkoll jistgħu jispiċċaw mingħajr saqaf fuq rashom!

DR ELAINE BURMINGHAM: Eżatt.

THE CHAIRPERSON: Fil-fatt din semmiha l-Onor.

Cutajar fl-email tiegħu.

ROBERT CUTAJAR: Sinjura President, jien għamilt riferenza għall-uniku media li rrapportat dik il-laqgħa partikolari li fiha kien mistieden is-Sur Aquilina.

Forsi hemmhekk wieħed jista' jieħu l-ġist ta' dak li qalilna dakinhar.

Fl-email tiegħi bgħatt ukoll il-link tal-inews għax kienet l-unika media li rrapportat dik il-laqgħa.

THE CHAIRPERSON: L-email li bagħat l-Onor.

Cutajar f'isem l-Oppożizzjoni kienet bażikament qed tgħid li mkien m'hemm riferenza għall-vjolenza domestika fuq l-irġiel bħala l-vittmi.

U li jekk wieħed jara r-rapport jingħata l-impressjoni li f'pajjiżna teżisti biss vjolenza domestika fil-konfront tan-nisa.

Huwa minnu li l-maġġoranza assoluta tal-vittmi huma nisa imma nemmen li r-rapport ikun jagħmel aktar sens li kieku jkun hemm imqar riferenza għall-irġiel bħala vittmi wkoll.

Imbagħad ifakkarna wkoll fil-laqgħa li kellna mas-Sur Aquilina u qed jagħtina din il-link tal-inews.

Kumment żgħir li xtaqt nagħmel hu li f'ħafna mir-rapport il-persuna li qed tiġi aggredita hija mniżżla bħala l-vittma u l-persuna li qed taggredixxi hija mniżżla bħala l-aggressur.

Ma nafx hijiex sitwazzjoni feliċi li bil-Malti l-vittma tinstema' bħala femminili mentri l-aggressur jinstema' bħala maskili imma kif nafu vittma tista' tkun kemm raġel u kemm mara u l-istess aggressur, jista' ikun raġel u tista' tkun mara.

U għalhekk mhux għax kellna xi diskriminazzjoni fir-rapport.

CARMELO ABELA: Meta ngħidu vittma qed ngħidu kemm għal vittma mara u kemm għal vittma raġel.

L-istess fuq l-aggressur, jista' ikun raġel u tista' tkun mara.

DR ELAINE BURMINGHAM: Fil-fatt qgħadt attenta ħafna li kemm jista' jkun jintużaw dawk iż-żewġ kelmiet li bil-Malti huma gender neutral!

(Interruzzjonijiet)

THE CHAIRPERSON: In all fairness, peress li l-kwotazzjonijiet li ttieħdu, ittieħdu kollha minn min ġie hawnhekk, dawn kollha kienu nisa.

Jidhirli li s-Sur Aquilina wkoll kellu kontribuzzjoni x'jagħti min-naħa tal-irġiel u mill-esperjenzi tagħhom.

CLAUDETTE BUTTIGIEG: Naħseb li għandna nniżżlu li s-Sur Aqulina qalilna li vittma raġel jistħi jmur l-għassa għax jibża' li jiġi redikolat.

THE CHAIRPERSON: Kien hemm affarijiet li qalilna li nistgħu nagħmlu aċċenn għalihom.

CLAUDETTE BUTTIGIEG: U nkunu qegħdin nonqsu ftit f'dak ir-rigward jekk ma nsemmuhomx.

DR ELAINE BURMINGHAM: Is-Sur Aquilina, meta staqsejnih - u naħseb li fil-fatt kienet ir-raġuni li ma niżżilthiex - x'feedback għandu hu fuq il-pulizija, kien qalilna li min-naħa tal-irġiel m'għadhom problema ta' xejn mal-pulizija għax is-servizz jingħatalhom kollu.

(Interruzzjonijiet)

CLAUDETTE BUTTIGIEG: Però dik għandha titniżżel għax qed tgħid ħafna!

Jekk mara vittma tmur għand il-pulizija għandha problema imma jekk raġel vittma jmur għand il-pulizija m'għandux problema.

Madankollu raġel ma jmurx l-għassa għax jistħi li jiġi redikolat.

DR ELAINE BURMINGHAM: Indaħħluha fil-parti li għandha x'taqsam mal-pulizija.

CLAUDETTE BUTTIGIEG: Naħseb li għandu jkun hemm paragrafu żgħir proprju fil-parti fejn qed nitkellmu fuq il-vittmi.

Għandna ngħidu li għalkemm b'mod ġeneriku u assolut, aħna qegħdin nirriferu għan-nisa bħala vittmi … Jiena għadni ġejja minn summit f'Londra li kien proprju fuq is-sexual violence u l-impatt li għamel raġel vittma meta qam biex jgħid l-istorja tiegħu werwer lil kulħadd!

Meta tisma' mingħand raġel storja ta' dan it-tip titkexkex!

Il-mara titqies bħala the weakest of the two sexes, u allura kważi fil-mentalità ta' ċerti nies hija awtomatikament vittma, imma meta tisma' raġel b'liema mod ikun umiljat u titneħħilu d-dinjità tiegħu, żgur li hija xi ħaġa b'saħħitha ħafna!

Naħseb li nkunu ġusti iktar jekk ninkludu paragrafu f'dan ir-rigward.

Fil-fatt hawnhekk kellna biss lis-Sur Aquilina li tkellem fuq l-irġiel u naħseb li nkunu qed nuru ċertu rispett lejh għax hu kellu l-kuraġġ li jiġi jitkellem fuq xi ħaġa bħal din.

Fil-fatt ħadd m'għandu kuraġġ jitkellem fuqha din.

THE CHAIRPERSON: L-Onor.

ROBERT CUTAJAR: Ridt ngħid ukoll li f'dik il-laqgħa partikolari kien hawn preżenti u ta l-kontribut tiegħu l-Onor.

Fil-fatt semma' esperjenzi li għadda minnhom hu bħala tabib, fejn proprju l-irġiel imorru jkellmuh bil-problemi tagħhom għaliex jafdawh bħala tabib.

Debattista ta l-kontribut validu tiegħu.

THE CHAIRPERSON: Naħseb li dik għandha tidħol f'dan ir-rapport.

Naqbel ukoll mal-Onor.

Buttigieg għaliex aħna ħadniha for granted kważi li sibna problema mal-vittmi nisa meta jirrelataw mal-pulizija u allura ħsibna li se tkun ovvjament problema għall-vittmi rġiel u kważi konna sorpriżi meta s-Sur Aquilina qalilna li ma jsibux problema!

It does say a lot li mara ssib problema mentri raġel ma jsibx problema u li mbagħad raġel jistħi jmur jagħmel rapport.

Naħseb li dik trid titniżżel x'imkien.

Imbagħad ovvjament fir-rakkmandazzjonijiet nagħmlu l-fatt li għandu jkun hemm imqar shelter żgħir għall-irġiel avolja ma nafux x'domanda hawn għal dan it-tip ta' shelter.

(Interruzzjonijiet)

CLAUDETTE BUTTIGIEG: Xi tip ta' servizz għandu jingħata għax bħalissa s-servizzi li jeżistu kollha jaqdu l-bżonnijiet tan-nisa.

THE CHAIRPERSON: Jew għallinqas forsi għandu jsir studju żgħir biex naraw jekk hawnx bżonn shelters għall-irġiel qabel ma ninvestu f'shelter simili.

Jekk inti tagħmel shelter għall-irġiel imma mbagħad ħadd ma jmur fih lanqas ħaqq li tagħmlu.

Għandu jkun hemm servizz jekk hemm domanda u għalhekk naħseb li l-ewwel hemm bżonn li naraw jekk hemmx domanda!

CLAUDETTE BUTTIGIEG: Sakemm ma nagħmlux proprju rakkomandazzjoni li għandha ssir kampanja edukattiva fuq x'inhi l-vjolenza fuq l-irġiel.

Il-vjolenza fuq l-irġiel tista' tkun differenti ferm!

Fil-fatt is-Sur Aquilina semmih dan fil-preżentazzjoni li għamlilna.

ROBERT CUTAJAR: Waqt li qiegħed nara r-rapport ftakart li dakinhar fil-laqgħa mas-Sur Aquilina kien hemm xi ħin fejn intefa' l-mikrofonu u allura jista' jkun hemm ċerti battuti li ma ġewx recorded!

L-Onor.

Buttigieg qiegħda tgħid sew imma ftakart f'din il-biċċa x'ħin kont qed nara r-rapport.

Anke dak li qal l-Onor.

Dr Burmingham inti għandek it-transcript?

Kien hemm ħin sostanzjali fejn il-mikrofonu kien mitfi.

ROBERT CUTAJAR: Fir-rapport kien identifikat dan il-fatt.

DR ELAINE BURMINGHAM: U dak li ntqal dak il-ħin la għandna on record u lanqas fir-records personali li ttieħdu ma jistgħu jitniżżlu fir-rapport.

ROBERT CUTAJAR: Però hemm xi affarijiet li ssemmew u li jistgħu jidħlu f'dan ir-rapport.

THE CHAIRPERSON: Mela naraw jekk hemmx affarijiet li jistgħu jitniżżlu fir-rapport.

Jekk dawn nistgħu ndaħħluhom, naraw li jidħlu.

CLAUDETTE BUTTIGIEG: Però jekk ma nistgħux nirrapportaw eżatt x'inqtal lilna, ovvjament b'rispett lejn min ġie jkellimna, naraw nistgħux indaħħluhom bħala rakkomandazzjonijiet tagħna.

DR ELAINE BURMINGHAM: Bla dubju, jekk aħna nagħmlu xi rakkomandazzjonijiet nistgħu ngħadduhom imma ovvjament dak li ma kienx recorded aħna ma nistgħux nikkommettuh on paper sempliċement għax għandna records tiegħu.

ROBERT CUTAJAR: Naqblu.

Filwaqt li napprezza dak kollu li għamiltu, min-naħa tagħna bħala deputati, minkejja li dan id-diskors ma ġiex recorded fuq talba tal-mistieden li kellna, xorta waħda nafu b'dik is-sitwazzjoni f'pajjiżna.

U allura naħseb li nkunu qegħdin nonqsu - mingħajr ma nikkwotaw li dik qalha Ċikku jew Peppi – jekk ma nsemmuhiex.

Bħala deputati għandna l-obbligu li jekk hemm lista ta' rakkomandazzjonijiet, filwaqt li nifhem dak li qiegħda tgħid inti, din indaħħluha bħala waħda mir-rakkomandazzjonijiet tagħna mingħajr ma nikkwotaw min qalha.

THE CHAIRPERSON: Aħna ovvjament għamilna diskussjoni u għandna kull dritt li nagħmlu diskussjoni dwar dak kollu li nqtal quddiemna.

F'parti mid-diskussjoni li qegħdin nagħmlu qegħdin nirrealizzaw li hemm din it-tip ta' problema.

La l-kliem tiegħu mhux qiegħed imniżżel aħna ma nistgħux nikkwotawh però nistgħu ngħidu li l-ewwel nett il-problemi kollha li jiltaqgħu magħhom in-nisa jista' jkun li mhumiex l-istess problemi li jiltaqgħu magħhom l-irġiel meta jmorru għand il-pulizija.

Dan nistgħu nikkonstatawh minn dak kollu li smajna.

Hemm ukoll l-element ta' mistħija min-naħa tar-raġel meta jmur jirrapporta u din hija xi ħaġa differenti minn dak li tħoss mara.

Dan proprju jista' jkun minħabba l-expectations tas-soċjetà fuq l-istrength u l-karattru tar-raġel.

ANTHONY AGIUS DECELIS: Nistgħu nipproponu li jsir studju iktar fil-fond ħalli jkun hemm iktar każijiet li jiġu studjati qabel ma jieħdu dawn ir-rakkomandazzjonijiet on board?

Qed ngħid hekk għax forsi n-numru ta' persuni li aħna ddiskutejna magħhom ma kienx kbir u rappreżentattiv biżżejjed biex ikun hemm stampa ġenerali.

Allura aħna nirrakkomandaw li għandu jkun hemm studju iktar fil-fond biex jaraw iktar każijiet għax forsi mhux l-irġiel kollha jħossuhom hekk u forsi mhux in-nisa kollha jħossuhom hekk.

Mela aktar ma jkun hemm rappreżentanza kbira li tista' tiġi studjata, aktar jista' jkun hemm rakkomandazzjonijiet validi għaliex ikunu qed jirriflettu iktar is-sitwazzjoni attwali.

THE CHAIRPERSON: Jiena naqbel li għandu jkun hemm studju li jħares lejn ċerti aspetti aktar fil-fond u li jkun iħares minn naħa tal-irġiel jew minn naħa tan-nisa jew inkella b'mod globali.

Nistgħu nagħmlu rakkomandazzjoni lid-Dipartiment tal-Familja fi ħdan l-Università ta' Malta, li huwa mmexxi mill-Profs Angela Abela, sabiex jieħdu din l-inizjattiva on board u jipprovaw jagħmlu studju aktar approfondit dwar forsi kif iħossuhom u xi rakkomandazzjonijiet jistgħu joħorġu bihom min-naħa tagħhom.

Għalkemm naħseb li n-nies li rajna hawnhekk u n-nies li rajna f'Dar Qalb ta' Ġesù huma sample rappreżentattiv.

Ovvjament aħna mhux qed nidħlu f'xi stħarriġ xjentifiku u żgur li ma kienx hekk!

Dak li għamilna aħna aktar kien kwalitattiv milli kwantitattiv!

Imma jien, mill-esperjenza li għandi bħala avukat tal-familja, naħseb li ħafna mill-affarijiet insibuhom as we go along.

Inħoss li xorta għandu mnejn jekk isir studju jaf joħroġ iktar affarijiet minn dak li ħriġna aħna.

Għalkemm naħseb li dan ir-rapport huwa pjuttost estensiv għax għamilna x-xhur nitkellmu fuqu b'ċertu dettall.

Imma ma jkunx ħażin li f'dan l-ambitu, iktar ma jkollok studji u iktar ma jkollok studji vasti, iktar nistgħu nimxu 'l quddiem.

Naħseb li hija rakkomandazzjoni tajba.

Jekk triduh aħna għadna kemm ħriġna ktieb fuq kif l-adoloxxenti jirrelataw mal-ġenituri tagħhom hawn Malta.

Dan għaliex meta sar studju fl-Ewropa sabu li l-mod ta' kif jirrelataw iż-żgħażagħ tagħna mal-ġenituri tagħhom pajjiżna kważi ġie fl-aħħar fil-lista!

Jiġifieri m'hemmx relazzjoni daqshekk tajba jew miftuħa bejn il-ġenituri u l-adoloxxenti.

Għamilna wkoll studju li sar fuq bażi ta' sentejn, fejn rajna madwar 98 familja differenti, li huma destressed, fosthom jinkludu nies li għaddejjin minn separazzjonijiet, eċċ mid-Departement of Family Studies fl-Università ta' Malta.

Kien hemm Profs Angela Abela, Dr Ruth Farrugia, jien u psikologa li ħdimna fuq dan il-ktejjeb.

U nista' ngħid li ħarġu ħafna affarijiet interessanti.

Jekk xi ħaġa simili tkun tista' issir fuq din il-bażi naħseb li tkun rakkomandazzjoni tajba wkoll u għalhekk hemm bżonn li nniżżluha.

Rigward ir-residenzi xtaqt ngħid ukoll li meta konna qegħdin nitkellmu u niktbu dwar ir-residenzi, f'paġna 10 kien hemm sinjura li qalet hekk: "it seems like I am destined to struggle until the children are old enough to stay at home alone."

Din il-mara kienet qiegħda titkellem fuq il-fatt li m'għandhiex faċilità ta' child care centre.

Naħseb li b'xi mod, il-fatt li llum il-ġurnata dan is-servizz jeżisti għall-ommijiet li jridu jaħdmu, u allura din il-problema permezz ta' dawn is-servizzi ġodda ġiet sorvolata, ikun tajjeb li nsemmu xi ħaġa fir-rapport.

CLAUDETTE BUTTIGIEG: Però fil-kuntest ta' kif intqalet u fil-kuntest tad- Dar Qalb ta' Ġesù ma ninsewx ukoll li huma jixtiequ jwaqqfu - u naf li qegħdin fl-aħħar parti tal-proċess - child care service għalihom.

Naħseb li fuq dak it-tip ta' servizz kienu qegħdin jitkellmu magħna.

THE CHAIRPERSON: Fil-fatt aktar tard kont se nagħmel rakkomandazzjoni addizzjonali sabiex bħalma l-Gvern qed jagħti għajnuna in ġenerali fiċ-child care, naraw nistgħux nagħmlu rakkomandazzjoni biex kemm Dar Qalb ta' Ġesù u anke fejn tidħol Merħba Bik ikollhom din iċ-child care facility li mhijiex qiegħda tintuża ...

CLAUDETTE BUTTIGIEG: Qiegħda tintuża mir-residenti.

Il-problema tagħhom hija – għax kumbinazzjoni għadni kif erġajt mort Dar Merħba Bik u l-President ta' Malta għadha kif fetħet l-open area tat-tfal li hija armata b'outdoor gym u għandhom kollox – li ma jistgħux iħallu t-tfal hemmhekk sakemm huma jmorru jaħdmu.

Din hija d-dilemma kbira li għandhom.

THE CHAIRPERSON: Għal dik qiegħda ngħid.

Jien qiegħda nitkellem fuq child care facility li mhux tintuża bħala child care facility u ċioè fejn inti tista' tħalli t-tfal hemmhekk sakemm tmur għax-xogħol.

Jekk il-Gvern qiegħed jagħti għajnuna lill-ommijiet u qed iħallas iċ-child care tat-tfal, irridu nagħmlu rakkomandazzjoni biex din l-għajnuna tiġi estiża wkoll għal dawk iċ-child care facilities li jeżistu f'dawn ix-shelters.

Jekk il-Gvern ikun lest li jħallas lil min jaħdem fihom, dawn ikunu jistgħu jiffunzjonaw.

Meta morna naraw ix-shelter tad-Dar Qalb ta' Ġesù qabditni għafsa ta' qalb għax verament hemm child care centre tal-meravilja.

U dan jinsab totalment magħluq!

Hija ħasra!

Iktar tard imbagħad nagħmlu dak il-punt.

Peress li waħda mill-problemi hija li dawn in-nies normalment se jsibu ruħhom f'shelter għax għandhom problema finanzjarja, jekk għallinqas il-Gvern issa qed jipprovdi child care b'xejn u dawn jistgħu jagħmlu użu minnu, għalkemm din mhijiex l-aħjar option għax mhijiex qiegħda inhouse, imma dejjem għandhom fejn iħalluhom x'imkien!

Jekk is-Sinjura hawnhekk qiegħda tgħid li "it seems like I am destined to struggle until the children are old enough to stay at home alone" naħseb li ċ-child care b'xejn b'xi mod se ttaffi din il-problema.

Naħseb li trid issir riferenza hawnhekk għax issa, minn mindu morna nkellmu lis-sinjuri s-sitwazzjoni taċ-child care qiegħda b'xi mod tiġi rimedjata.

Mela nistgħu ngħidu li hemm child care services li jistgħu jiġu pprovduti inhouse u jkun tajjeb li minn dawn isir użu aħjar.

Parzjalment din ukoll ġiet rimedjata għax illum bis-sistema l-ġdida, fejn inti, jekk tmur taħdem u tkun fuq il-benefiċċji soċjali se tieħu parti mill-benefiċċji soċjali.

B'hekk mela jekk toħroġ taħdem mhux se tieħu €400 biss daqs kemm se tieħu li kieku bqajt id-dar!

Mela minn meta kellimniha sar progress u nkunu qegħdin nonqsu jekk – issa m'aħniex ngħidu li sar kollox tajjeb – ma ngħidux li kien hemm a positive improvement.

Għandkom xi ħaġa oħra li tixtiequ żżidu fuq din il-parti?

Mela rigward is-sistema legali jrid jiżdied dak il-paragrafu żgħir biex nagħtu dik l-ispjegazzjoni.

Issa meta qiegħda ngħid paragrafu żgħir ma rridx infisser xi tlitt kwarti ta' paġna imma żewġ linji kollox.

Xi ħaġa li naħseb kont fhimtha ħażin hija marbuta ma' dak li kien qalilna Dr Mifsud min-naħa tal-Għajnuna Legali.

Niftakar li meta kont staqsejtu jekk il-vittma tistax tkun rappreżentata, safejn naf jien kien qalilna li l-parte civile mhijiex rappreżentata u m'għandhiex dritt tkun rappreżentata.

Safejn naf jien m'għandhiex dritt tkun rappreżentata bil-legal aid, però hawnhekk qed jingħad li l-vittma trid titlob għall-għajnuna legali biex din tingħatalha.

Safejn naf jien lanqas jekk titlob għaliha m'għandha dritt għaliha.

DR ELAINE BURMINGHAM: Nerġa' niċċekkja t-transcript imma jien hekk fhimtu, li din għandha d-dritt għall-għajnuna legali.

Il-punt kien li meta inti l-aggressur, is-sistema tgħidlek li għandek dritt għall-għajnuna legali imma meta inti parte civile, ħadd ma jgħidlek xejn u allura kulħadd jassumi li m'għandekx dritt.

U d-diskussjoni kienet kif il-vittma m'għandhiex tkun mgħarrfa bħalma jkun mgħarraf l-aggressur.

THE CHAIRPERSON: Mela fhimt ħażin.

DR ELAINE BURMINGHAM: I stand to be corrected imma issa niċċekkja mad-debate.

ANTHONY AGIUS DECELIS: Jien nissuġġerixxi li nniżżlu rakkomandazzjoni oħra; li kemm il-vittma kif ukoll l-aggressur nagħtuhom il-lista tad- drittijiet tagħhom.

DR ELAINE BURMINGHAM: Fil-fatt jekk taraw paġna 17 punt nru 7 qed ngħidu li "il-vittma li tkun parte civile f'kawża għandha tiġi infurmata bid-dritt li jkollha avukat tal-Għajnuna Legali".

THE CHAIRPERSON: Hekk hu.

L-istess ħaġa li qegħdin ngħidu aħna.

ANTHONY AGIUS DECELIS: Tajjeb.

THE CHAIRPERSON: Jien kont fhimtha totalment ħażin.

Kelli xi ħaġa differenti f'moħħi u għalhekk ridt nistaqsi għax ma kontx ċerta.

Hawn xi ħaġa li forsi xtaqtu żżidu?

Naħseb li dan il-punt kien miktub tajjeb ħafna.

Onor. Buttigieg kellek xi ħaġa oħra x'iżżid mal-parti li għandha x'taqsam mas-sistema legali?

Punt 3: Il-Perspettiva tal-vittma tal-Vjolenza Domestika.

Naħseb li fejn għandna nżidu xi ħaġa fuq l-irġiel għandha tidħol hawnhekk.

Ovvjament fejn hemm il-kwotazzjonijiet bl-Ingliż irridu nagħmluhom bil-Malti wkoll.

CLAUDETTE BUTTIGIEG: Din il-biċċa naħseb li kienet l-iktar waħda li konna fidili magħha.

THE CHAIRPERSON: Fil-fatt kienet waħda mill-affarijiet li konna qbilna fuqha biex tiżdied mir-rapport kif kien se jiġi ppreżentat.

Naħseb li kien importanti li min jaqra dan ir-rapport jieħu l-feel tal-problema kif tinħass mill-vittma wkoll.

Naħseb li dik hija xi ħaġa importanti u naħseb li ġiet imqiegħda tajjeb ħafna.

Punt 4.1: Il-Konvenzjoni ta' Istanbul.

Din trid tiġi aġġornata għaliex b'ferħ kbir irridu ngħidu li sakemm ktibna r-rapport irratifikajna din il-Konvenzjoni.

Għandi ferħ kbir li rnexxilna nirratifikaw din il-Konvenzjoni!

DR ELAINE BURMINGHAM: U tispiċċa wkoll ir-rakkomandazzjoni sabiex isir studju dwar x'hemm bżonn li jsir qabel ma tiġi rratifikata.

THE CHAIRPERSON: Iva, imma naħseb li x'ħin naslu fiha trid tinbidel ftit.

Irridu niktbu meta rratifikajniha.

Hawnhekk hawn miktub li bħalissa hemm tmien pajjiżi mentri fil-fatt hemm madwar 12.

Inqabżu wkoll għaxar ratifikazzjonijiet biex din tiġi fis-seħħ u fil-fatt issa se tiġi fis-seħħ fl-1 ta' Awwissu.

Din hija aħbar tajba ħafna għal kull min għamel sforzi kbar biex din tirnexxi.

Nista' ngħid hekk għax fil-Kunsill tal-Ewropa, il-grupp tiegħi kien proprju l-grupp li ppilota din il-Konvenzjoni; u ħadmu fuq li ħadmu fuqha.

Ovvjament bdew minn qabel ma kont jien f'dan il-grupp.

Fil-fatt ilhom jaħdmu fuqha madwar tlitt snin.

Dawn qegħdin jaħdmu b'serjetà kbira.

Naħseb li hija xi ħaġa sabiħa ħafna!

Ovvjament fejn qed ngħidu li "Il-Ministru Helena Dalli, fi stqarrija li għamlet fis-26 ta' Novembru..." trid tiġi mibdula issa.

Hemm xi ħaġa oħra li tridu ddaħħlu fil-4.1?

Mela ngħaddu għall-punt li jmiss.

Punt 4.2: Ordnijiet ta' Protezzjoni.

Hawnhekk ukoll m'għandix x'inżid.

Intom għandkom xi ħaġa xi żżidu?

Punt 4.3: Ċentri ta' Intervenzjoni.

CLAUDETTE BUTTIGIEG: Il-kelma "intervenzjoni" qiegħda naraha stramba.

THE CHAIRPERSON: Anke jien.

Din hekk tingħad?

DR ELAINE BURMINGHAM: Aħna s-soltu ngħidu "intervent" imma "ċentri ta' invertent" tinstema' stramba.

THE CHAIRPERSON: X'irridu ngħidu proprjament?

DR ELAINE BURMINGHAM: Eżatt.

Forsi nistgħu niċċekkjaw ftit, anke mal-uffiċċju tal-editing section ħalli naraw jekk isibux kelma daqsxejn aħjar.

THE CHAIRPERSON: Naħseb li dan it-titolu jrid jitwal b'xi mod imma l-kelma "intervenzjoni" ma naħsibx li teżisti.

DR ELAINE BURMINGHAM: Jew inħalluha "intervention centres" bl-Ingliż jekk ma nsibux il-kelma addatta bil-Malti.

CLAUDETTE BUTTIGIEG: Biex inkun onesta nippreferiha li tiġi "intervention centres".

THE CHAIRPERSON: Tajjeb.

Jien m'għandi xejn iktar x'inżid fuq dik il-parti.

Intom għandkom xi ħaġa?

ROBERT CUTAJAR: Naħseb li għandha terġa' issir riferenza bl-istess mod f'dik ir-rakkomandazzjoni.

THE CHAIRPERSON: Punt 5: Rakkomandazzjonijiet.

L-ewwel nett naħseb li għandna biex inħossuna kburin li għamilna dan ix-xogħol kollu u ħriġna b'rakkomandazzjonijiet vera tajbin u numerużi.

Fl-opinjoni tiegħi kien hemm bżonnhom.

CLAUDETTE BUTTIGIEG: L-ironija hi li ħafna mir-rakkomandazzjonijiet li qed nagħmlu hawnhekk jaqgħu wkoll taħt l-Istanbul Convention.

THE CHAIRPERSON: Hekk hu.

CLAUDETTE BUTTIGIEG: Hemm diversi affarijiet.

Forsi allura qabel ma nagħmlu r-rakkomandazzjonijiet nuru li aħna nafu li l-Istanbul Convention qiegħda tagħmilhom.

Aħna hawnhekk dawn ħriġna bihom qabel ma rratifikajna din il-Konvenzjoni.

Forsi nistgħu ngħidu li in line mal-Istanbul Convention hemm rakkomandazzjonijiet li hawnhekk qegħdin nagħmluhom filwaqt li hemm oħrajn li nħossu li forsi jistgħu jtejbu s-sitwazzjoni.

THE CHAIRPERSON: Fil-fatt li konna se nagħmlu - imma kienet wisq outside our remit għax kienet wisq kbira l-biċċa xogħol - hu li konna se nħarsu lejn x'hemm nieqes fil-liġi tagħna li hemm fl-Istanbul Convention.

Imma ħassejna li dik kienet task kbira wisq biex sempliċement naqbdu u nagħmluha qisu b'mod frivolu.

Imma naħseb li fejn semmejna l-Istanbul Convention ngħidu li hemm affarijiet li filwaqt li konna qegħdin niddiskutu rrealizzajna li hemm affarijiet li huma neqsin u li jinsabu fl-Istanbul Convention.

Allura, bħala konsegwenza ta' dan, se jkun hemm rakkomandazzjonijiet li llum il-ġurnata, ġaladarba rratifikajna din il-Konvenzjoni, se nirrealizzaw li biex niġu in line magħha rridu nagħmluhom ukoll.

Però dawn ir-rakkomndazzjonijiet nistgħu nħalluhom.

CLAUDETTE BUTTIGIEG: Biex inkunu ċari wkoll fuq tal-Istanbul Convention, kien hemm affarijiet li għalkemm bħala pajjiż ma konniex irratifikajna, konna diġà qegħdin nagħmluhom filwaqt li hemm oħrajn li għad irridu nagħmluhom.

Allura naħseb li tajjeb li nuru li l-bidla kienet qiegħda ssir imma issa se nkunu qegħdin nifformalizzawha.

U allura issa se jkollna ma xiex nimxu.

THE CHAIRPERSON: L-Istanbul Convention hija konvenzjoni oneruża ħafna fuq il-pajjiżi.

Naħseb li kieku wieħed kellu joqgħod jistenna sabiex kull ħaġa li hemm fl-Istanbul Convention issir, ħadd ma kien jirratifikaha.

Mhux aħna ma konniex se nirratifikawha imma ħadd ma kien jirratifikaha!

Meta kont għamilt dan il-punt fil-Kunsill tal-Ewropa konna ddeċidejna li għandna nirratifikawha biex ikollna target li rridu nilħqu.

U naħseb li dik kienet l-idea.

Naħseb li ta' min jgħid li bdejna dan ir-rapport u fl-ewwel paragrafu nistgħu nsemmu l-Istanbul Convention u ngħidu li konna f'sitwazzjoni fejn ma kellniex din il-Konvenzjoni rratifikata, u li allura parti minn dak li ġiegħelna naħdmu fuq dan ir-rapport kien proprju għaliex ridna niġu in line ma' dak li tgħid l-Istanbul Convention.

Imbagħad ngħidu li issa li rratifikajniha, se nibqgħu naħdmu għax filwaqt li ċerti affarijiet ilħaqnihom, hemm affarijiet oħra li għadna ma lħaqnihomx.

Barra minn hekk nagħmlu r-rakkomandazzjoni fl-aħħar li dawk issa rridu naslu għalihom bl-Istanbul Convention.

Issa ejjew nibdew naraw ir-rakkomandazzjonijiet u naraw jekk għandniex x'inżidu magħhom.

Naħseb li r-rakkomandazzjonijiet għandna nduruhom waħda waħda.

Rakkomandazzjoni Nru 1: Il-vittmi għandhom jingħataw kopja tal-att tal-akkuża sabiex ikunu informati liema każ se jkun qed jinstema' u sabiex jekk ikun hemm xi żball jilħaq jiġi kkoreġut.".

Din ir-rakkomandazzjoni konna qegħdin nitkellmu fuqha l-ewwel.

U naħseb li hawnhekk irridu nżiedu dan il-kliem; "Dan sabiex ma jkunx hemm każijiet fejn l-akkużat jinħeles minħabba xi problema teknika.".

ANTHONY AGIUS DECELIS: Nixtieq nipproponi li nagħmlu sezzjonijiet għal kull qasam li semmejna għax hawnhekk daqqa nitkellmu fuq il-vittma, daqqa fuq il-Qorti, daqqa fuq il-pulizija u mbagħad nerġgħu mmorru fuq il-vittma, eċċ.

DR ELAINE BURMINGHAM: Kien hemm raġuni għalfejn imxejna b'dan il-mod.

Kif semmejt fl-ewwel paragrafu d-deċiżjoni kienet li nibdew l-ewwel b'dawk li jistgħu jsiru bl-inqas finanzi possibbli u bl-inqas problemi u fl-inqas żmien possibbli.

ANTHONY AGIUS DECELIS: Pereżempju rakkomandazzjoni Nru 7 fejn qed jingħad li l-vittma tingħatalha l-informazzjoni u li jkollha d-dritt għall-avukat hija xi ħaġa relatata mal-vittma.

Mela allura nistgħu niġbru dawk il-punti relatati mal-vittmi għalihom; dawk relatati mal-Qorti niġbruhom għalihom, eċċ.

THE CHAIRPERSON: Naħseb li jagħmel sens hekk.

Jekk it doesn't cost much money u huma kollha relatati mal-vittma, allura nagħmluhom u nibdlulhom is-sekwenza.

DR ELAINE BURMINGHAM: Imma se niggruppjaw kollox?

Anke li hemm fl-aħħar li għandhom x'jaqsmu mal-vittmi?

THE CHAIRPERSON: Le imma li l-vittma tingħata kopja tal-att tal-akkuża ma tiswiex flus.

U lanqas li l-vittma tiġi infurmata bid-dritt tal-avukat.

Inti hemmhekk qiegħed biss tinformaha u allura hija xi ħaġa li ma tiswiex flus.

Allura jekk qishom fl-istess ilma u ma jiswewx wisq flus ...

DR ELAINE BURMINGHAM: Bħal pereżempju rakkomadnazzjoni Nru 22 fejn qed jingħad li l-vittmi għandhom jingħataw l-għajnuna proviżorja mid-Dipartiment għas-Sigurtà Soċjali hija relatata mal-vittmi imma tiswa' l-flus.

Allura dik se tiċċaqlaq?

U lanqas qiegħda ngħid biex niggruppjawhom vittmi u mhux vittmi, imma jekk jistgħu jiġu taħt xulxin biex min ikun qed jaqra jarahom taħt xulxin naħseb li jkun aħjar.

M'hemmx sekwenza partikolari fejn se ngħidu li dawk jgħoddu għall-vittmi għax li kieku kont nipproponi xi ħaġa differenti.

U xorta ma naħsibx li għandna nagħmlu hekk għax ikun hemm dawk li they cross borders between each other.

Imma jekk għandek xi ħaġa bħal din, li xorta ma tiswiex flus u li nistgħu niggruppjawhom flimkien, min ikun qed jaqra, se jkun jista' isegwi aħjar u hija xi ħaġa li tista' issir.

Ma naħsibx li hija problema.

Rakkomandazzjoni oħra; "Il-Qorti għandha tagħmel seduta qabel ma tiddeċiedi fuq il-kwestjonijiet pendente lite."

Din hija importanti ħafna u naħseb li hija rakkommandazzjoni li trid issir.

Rakkomandazzjoni oħra; "Il-pulizija għandu jkollha żmien sa meta jsiru l-istudji mwiegħda u l-quite rooms fl-għases.

Il-Kumitat għandu jiġi aġġornat bl-iżviluppi.".

CLAUDETTE BUTTIGIEG: Aħna qed nirreferu għad-deadline hawnhekk u allura naħseb li rridu ndaħħlu din il-kelma fil-brackets għax meta qed tgħid "żmien" m'għandekx dak il-feeling ta' deadline.

Qed nifhimha sew jien?

THE CHAIRPERSON: Żmien sa meta jsiru l-istudji.

Pereżempju żmien sa meta jsiru l-istudji u fil-brackets nagħmlu "deadline".

B'hekk naħseb li niċċarawha.

THE CHAIRPERSON: Tajjeb.

Rakkomandazzjoni oħra; "Il-vittmi ta' vjolenza domestika għandhom jiġu mistoqsija mill-pulizija jekk għandhomx xhieda li jistgħu jittellgħu fil-kawża.".

Din hija tajba, però meta kont qed naqra l-punt marbut mal-pulizija mkien ma ħarġet din il-problema.

Naħseb li hemm bżonn li nsemmu xi ħaġa fuqha għaliex hija problema reali.

Qatt għadni ma kelli kawża fejn il-pulizija jieħdu r-rapport u jistaqsu lill-vittma jekk għandhomx xhieda!

Allura inti tmur tagħmel ir-rapport, titla' il-Qorti u mbagħad dakinhar jistaqsuk jekk għandekx xhieda!

U inti ma tkunx taf li tista' ittella' xhud.

Għal darb'oħra nerġa' ngħid li fl-istramaġġoranza tal-każijiet naħseb li din hija problematika.

U naħseb li qatt ma ġiet għandi vittma b'rapport ta' vjolenza domestika u din ikollha x-xhieda mniżżlin fir-rapport!

Dejjem kelli nikteb lill-ispettur biex ngħidlu li f'dan il-każ hemm xhud.

Naħseb li din hija xi ħaġa sempliċi; kemm jistaqsuhom jekk għandhomx xhud għax il-vittmi ma jkunux jafu b'dawn l-affarijiet.

L-uniċi nies li jkunu jafu huma dawk li jkunu xebgħu ġejjin u sejrin il-Qorti.

Imbagħad il-vittma ma jkollhiex xhieda u l-kawża tagħha taqa' għax ma jkollhiex provi.

ANTHONY AGIUS DECELIS: Onor. Buttigieg, rigward il-kelma "żmien" li konna qed nitkellmu fuqha l-ewwel, x'taħseb jekk ngħidu li "il-pulizija jrid ikollha żmien stipulat li fih isiru l-istudji mwiegħda"?

Dik hi l-kelma eżatta!

THE CHAIRPERSON: Rakkomandazzjoni oħra; Il-Qorti għandu jkollha politika bil-miktub dwar meta m'għandhiex tingħata sentenza sospiża.".

Jiena naħseb li rridu ngħidu xi ħaġa dwar sentencing policy in ġenerali għax tinstema' li qisha l-liġi qed tagħti dritt li qed teħodulha l-Qorti b'policy partikolari meta m'għandekx tagħmilha!

Jekk xi ħadd għandu jneħħi sentenza sospiża milli tingħata, dan għandu jkun il-Parlament u mhux il-Qorti!

Il-Qorti għandu jkollha sentencing policy in ġenerali.

Meta jkollok maġistrat li jisma' il-kawżi tal-familja, fejn għallinqas taf li jekk inti normalment fuq xi ħaġa partikolari se teħel dik il-piena, il-każ li jmiss fuq l-istess reat, bejn wieħed u ieħor se jieħu dik l-istess punizzjoni u mhux ħafna drabi ma tkunx taf fejn qiegħed.

Naħseb li iktar milli meta m'għandhiex tingħata sentenza sospiża, aktar hija sentencing policy.

Peress li naf għal liema kont qiegħda tirreferi meta ktibt din ir-rakkomandazzjoni għax kien hemm vittmi li qalulna; "Mela sewwa, dan qisu xejn mhu xejn għax jerġa' jmur lura d-dar u terġa' ssibu ma' wiċċek!".

U allura naħseb li jrid jingħad hekk; "Il-Qorti għandu jkollha sentencing policy li tirrefletti s-serjetà tal-każijiet ta' vjolenza domestika u l-perikli li jiltaqgħu miegħu l-vittmi meta l-aggressur jerġa' jkun taħt l-istess saqaf magħhom."

B'hekk m'aħniex qed ngħidu li ma tingħatax sentenza sospiża imma għallinqas nuru t-tħassib tagħna.

Ma nafx jekk taqblux magħha?

Dr Burmingham tista' terġa' taqraha waħda?

DR ELAINE BURMINGHAM: "Il-Qorti għandu jkollha sentencing policy li tirrefletti s-serjetà tal-każijiet ta' vjolenza domestika u l-perikli li jiltaqgħu miegħu l-vittmi meta l-aggressur jerġa' jkun taħt l-istess saqaf magħhom."

CLAUDETTE BUTTIGIEG: Punt li semmejt l-ewwel inti fuq li sentencing policy trid toħroġ mill-Parlament.

THE CHAIRPERSON: Le, sentencing policy toħroġ mill-ġudikant.

Hawnhekk kienet qed tgħid fuq meta m'għandhiex tingħata sentenza sospiża.

Jekk qed ngħidu fuq meta m'għandhiex tingħata sentenza sospiża dik trid toħroġ mill-Parlament għax tkun qiegħed tibdel il-liġi mentri sentencing policy meta tgħid li normalment jekk każ ikollu dik il-gravità ma nagħtihx imma jekk tkun ta' din il-gravità nagħtiha għax l-imħallef għandu leeway safejn jista' jasal.

Dan għandu a miminum u a maximum safejn jista' jagħti.

Allura jekk inti tgħid li ta' tali gravità normalment se jieħu din it-tip ta' sentenza, mela din it-tip ta' gravità għandu jieħu din it-tip ta' sentenza.

Rakkomandazzjoni Nru 6; "Kif joħroġ l-att ta' akkuża, il-Pulizija għandhom joħorġu bin-notifiki mill-ewwel ħalli jkollhom biżżejjed ċans li jsibu lill-akkużat.

Jekk ma jsibuhx, għandhom jikkuntattjaw lill-vittma sabiex tiggwidhom fuq fejn jistgħu jsibu lill-akkużat.".

Din nistgħu nħalluha kif inhi għax tajba qiegħda.

Għalhekk imbagħad tirrelata ma' dik li għidtilkom aktar qabel u ċioè li jekk fil-fatt ma toħroġx mill-ewwel jista' ikun hemm il-problemi.

Dik għandha tkun speċi ta' precursor ta' din ir-rakkomandazzjoni fin-naħa l-oħra.

Fil-fatt m'hemmx differenza.

Rakkomandazzjoni 8: "Il-pulizija għandu jkollha politika miktuba dwar l-arrest u dwar il-proviżjoni ta' assistenza jew protezzjoni lill-vittmi ta' vjolenza domestika."

Naħseb li biha din qed nolqtu l-musmar fuq rasu għax l-arrest ma jintużax sew.

U saret riferenza għaliha aktar qabel.

Se nibqa' naqra r-rakkomandazzjonijiet sakemm ma twaqqfuniex fuq xi ħaġa.

Rakkomandazzjoni 9: "Il-vittmi ta' vjolenza domestika għandu jkollhom link diretta mit-telefon ċellulari għall-awtorità konċernata.

Fir-Renju Unit dan in-numru huwa pprovdut mill-MARAC u ma jiġix reklamat."

Naħseb li fejn qed jiġi pprovdut m'għandhiex tkun fir-rakkomandazzjoni imma għandha tidħol fil-parti fejn tkellimna fuq il-MARAC aktar qabel.

Rakkomandazzjoni 10: "Għandu jkun hemm sit tal-internet li jkun iktar user friendly u li jagħti informazzjoni komprensiva lill-vittmi ta' vjolenza domestika."

Rakkomandazzjoni 11: "Studju tal-Konvenzjoni ta' Istanbul sabiex jiġu identifikati l-miżuri kollha li hemm bżonn jiġu attwati issa li ġiet irratifikata l-Konvenzjoni."

Hawnhekk nistgħu nkomplu ngħidu; "Dan biex jikkumplimenta x-xogħol li diġà sar in view of ratification."

CLAUDETTE BUTTIGIEG: Jekk tħalliha hekk kif emendajtha inti, fl-aħħar mill-aħħar se nsibu li hemm affarijiet li diġà saru u hemm affarijiet li għad iridu jsiru jew inkella prassi li trid tinbidel xi ftit.

U allura awtomatikament imbagħad se joħroġ sew ix-xogħol.

THE CHAIRPERSON: Tajjeb.

Rakkomandazzjoni 13: "Tiġi żviluppata risk assessment tool formali għall-ħaddiema li jiġu f'kuntatt ma' vittmi ta' vjolenza domestika.

Din ir-risk assessment tool għandha tinkorpora fiha l-informazzjoni kollha li jistgħu jiġu bżonn ħaddiema minn organizzazzjonijiet differenti sabiex il-vittma ma tiġix mistoqsija l-istess affarijiet għal numru ta' drabi."

Rakkomandazzjoni 14: "Reviżjoni tas-sistema tal-medjazzjoni f'każijiet ta' vjolenza domestika sabiex jiġu protetti l-vittmi.".

Hawnhekk se nieqaf daqsxejn għax għandna daqxejn ta' problema li kienet ħarġet ukoll meta konna qegħdin niddiskutu r-rapport.

Fil-fatt meta jkun hemm medjazzjoni s-sistema tagħna hi li inti tmur mal-avukati tiegħek – kemm il-vittma u kemm l-aggressur – għall-medjazjoni.

F'dak ix-xenarju, għalkemm hemm vittma u hemm aggressur, inti mhux qed tħares lejhom bħala vittma u aggressur imma bħala żewġ partijiet li qegħdin jisseparaw.

Imma r-realtà hi li xi ħadd minnhom huwa l-vittma u xi ħadd minnhom huwa l-aggressur f'xenarju ta' separazzjoni minħabba vjolenza domestika!

In-nies li ġew hawnhekk qalulna li meta inti tkun f'dik il-kamra jagħtik ferħ ta' ġenn x'ħin issib ruħek quddiem l-aggressur!

Nafu li dan mhuwiex l-aqwa setting li jista' jkollok!

Min-naħa l-oħra, u din nista' ngħidha bħala avukat, l-unika drabi fejn ma nħobbx ngħid lill-vittmi biex jipprovaw jirrikonċiljaw – li hija differenti minn medjazzjoni – hija proprju fejn hemm vjolenza domestika!

Naħseb li rridu nagħmlu distinzjoni bejn proċess ta' rikonċiljazzjoni u proċess ta' medjazzjoni.

Sfortunatament, fil-liġi tagħna, hemm mishmash tagħhom it-tnejn!

Taħt il-liġi tagħna l-medjatur huwa rikonċiljatur qabel mhu medjatur.

U din hija totalment ħażina.

CLAUDETTE BUTTIGIEG: Allura minn dak li qed tgħid inti, forsi għandna ngħidu li hemm bżonn li ssir reviżjoni tas-sistema tal-medjazzjoni f'każijiet ta' vjolenza domestika ħalli ssir distinzjoni ċara bejn medjazzjoni u rikonċiljazzjoni.

DR ELAINE BURMINGHAM: Il-problema hi li meta tagħmel il-kors ta' medjatur, waħda mill-affarijiet li jgħidulek hi li f'każijiet ta' vjolenza domestika l-medjazzjoni lanqas suppost li ssir!

Il-punt kruċjali tal-medjazzjoni hi li l-partijiet se jaslu għal agreement bejniethom b'dak li jipproponu huma stess.

Issa inti meta għandek vittma u aggressur, għandek persuna li mdorrija tiddomina fuq il-persuna l-oħra, u għandek vittma li qiegħda magħluqa f'kamra żgħira mal-aggressur tagħha u allura din tkun lesta li ċċedi kollox!

Mela hemmhekk għandek power imbalance u allura l-medjazzjonijiet ma jaħdmux f'dak il-każ.

THE CHAIRPERSON: U din hi l-problema li qiegħda nara jien.

Għalhekk ridt niddiskutiha ħafna iktar fil-fond għax dak li qiegħda tgħid Dr Burmingham huwa fil-fatt dak li jiġi rakkomandat, jiġifieri li inti lanqas biss tagħmel medjazzjoni.

Min-naħa l-oħra, mill-esperjenza professjonali ngħid li l-opzjoni l-oħra hija agħar sa ċertu punt!

Dan għaliex jekk inti m'intix se tagħmel medjazzjoni se jkollok tmur għal kawża.

DR ELAINE BURMINGHAM: Ma nistgħux nirrakommandaw is-sistema kif kienet qabel, fejn l-agreement isir bejn l-avukati mingħajr ma l-partijiet iridu jmorru ġo dik il-kamra mal-medjatur?

Qed nitkellem dejjem dwar każijiet ta' vjolenza domestika hawnhekk.

THE CHAIRPERSON: Iva, u naħseb li lejn x'imkien hekk irridu naslu.

DR ELAINE BURMINGHAM: Kif kienu qabel fil-każijiet ta' vjolenza domestika biss, fejn inti you don't air your dirty laundry fil-Qorti u lanqas tiġi f'dik is-sitwazzjoni fejn qiegħda ġo kamra żgħira magħluqa mal-aggressur tiegħek.

THE CHAIRPERSON: Dik li rrid proprjament nasal għaliha!

Imma rrid nispjega għalfejn.

Għalkemm jien naqbel ħafna li hemmhekk għandek a power struggle, speċjalment meta inti jkollok aggressur li normalment ikun dominanti, imma anke l-fatt li l-persuna l-oħra, li normalment hija l-vittma, waslet sabiex tieħu l-pass tas-separazzjoni, hemmhekk mhux se jkunu f'sitwazzjoni ugwali ta' power.

Anzi totalment bil-kontra jkunu.

Fl-istess ħin, l-unika opzjoni oħra - jekk ma nsolvuhiex – fil-preżent hija li inti tmur għal kawża, li jfisser li għandek xi sitt snin minn tal-inqas tiela' u nieżel il-Qorti!

Apparti minn hekk tkun għadek bil-komunijoni tal-akkwisti mdendla sakemm ma twaqqafhiex għax minn mindu għamilna l-emendi taż-żmien tad-divorzju għamilna li tista' titwaqqaf f'nofs kawża imma li inti tibqa' imbagħad dan iż-żmien kollu tiffaċċja l-aggressur kull tant żmien, tiela' u nieżla l-Qorti, fl-opinjoni tiegħi hija agħar.

Naħseb li hawnhekk irridu ngħidu li r-rakkomandazzjoni tagħna għandha tkun li mhux ma ssirx fuq separazzjoni jew ma jkunx hemm lok għal separazzjoni bonarja imma li din ma tobbligax lin-nies li qed jitolbu separazzjoni meta r-raġuni għal dik is-separazzjoni tkun vjolenza domestika.

Ma tobbligahomx li jitilgħu huma għal medjazzjoni imma li s-separazzjoni bonarja ssir permezz ta' kuntratt bejn l-avukati mentri huma jitilgħu biss biex jinqara l-kuntratt.

Din hija xi ħaġa li llum tista' ssir.

Fil-fatt illum għandek l-għażla meta tagħmel medjazzjoni; jew li tmur għal medjazzjoni jew inkella jekk tkun qbilt diġà u jkollok il-kuntratt, il-ġurnata li tmur quddiem il-medjatur sempliċement biex jaqra dak il-kuntratt biex jara jekk inti l-ewwel nett fhimtux u t-tieni jekk taċċettahx kif inhu.

Jien naħseb li sa ċertu punt din l-għażla diġà teżisti.

Inti tista' tagħmilha mingħajr ma tmur għall-medjazzjoni.

Irridu naraw eżatt x'irridu nipproponu u naħseb li huwa importanti li ma nobbligawhomx biex jitilgħu medjazzjoni għax illum tista' wkoll tagħmilha permezz ta' kuntratt.

Issa aħna qegħdin ngħidu li ma jitilgħux lanqas darba biex jinqara l-kuntratt?

CLAUDETTE BUTTIGIEG: Allura għalfejn ma nirrakkomandawx li l-vittmi jridu jkunu konxji tal-għażliet li jistgħu jagħmlu meta jiġu biex jidħlu l-Qorti.

L-opzjonijiet għandhom ikunu hemmhekk u għandhom ikunu ċari.

U fejn hemm bżonn li jiġu ċċarati għandhom jiġu ċċarati.

Ma nafx huwiex il-maġistrat li jiċċarahom dawn l-affarijiet għax ma nifhimx kif isiru legalment imma l-biċċa l-kbira ma tkunx taf x'opzjonijiet għandek u allura taħseb li din hija l-unika triq li għandek.

THE CHAIRPERSON: Jew inkella, alternettivament nistgħu nagħmlu rakkomandazzjoni lill-membri tal-professjoni legali li fejn jidħlu każijiet ta' vjolenza domestika, preferibbilment jagħmlu separazzjoni bonarja mingħajr ma tiġi diskussa waqt medjazzjoni billi n-negozjati jsiru bil-kitba.

Naħseb li dak l-aħjar li nistgħu nagħmlu u ċioè issir rakkommandazzjoni lill-professjoni legali, li fejn ikun hemm kwestjoni ta' separazzjoni minħabba vjolenza domestika … (Interruzzjonijiet)

CLAUDETTE BUTTIGIEG: Naħseb li s-sentenza għandna nħalluha kif inhi għax aħna qegħdin nitkellmu fuq ir-reviżjoni tagħha.

Inti qiegħda tgħid li se tibqa' kif inhi u mbagħad ikunu l-avukati li jippreżentaw l-opzjonijiet.

THE CHAIRPERSON: Dan għaliex l-opzjoni teżisti imma ħafna drabi xorta waħda ma ssirx l-għażla.

(Interruzzjonijiet)

CLAUDETTE BUTTIGIEG: Għax il-vittmi ma jkunux jafu.

THE CHAIRPERSON: Eżatt.

L-avukati qishom jaqbdu u jiftħu l-medjazzjoni mill-ewwel.

U allura naħseb li għandha ssir rakkommandazzjoni biex ikun hemm din l-opzjoni għax fuq kollox diġà teżisti.

Pereżempju jien nagħmilha.

Ma neħodhomx hemm jekk naf li għandi power imbalance.

Imma naħseb li l-avukati għandhom ikunu daqsxejn iktar konxji tagħha għax il-każijiet ta' vjolenza domestika mhux kulħadd jeħodhom bl-istess mod.

Ikollok min bħali u bħal ħafna oħrajn li jaħdmu fil-kamp tal-familja u jagħmluha imma mbagħad għandek oħrajn li jaħdmu fil-kamp kummerċjali u jagħmlu xi ftit medjazzjoni għas-separazzjonijiet u hemm oħrajn li jaħdmu fil-kamp tal-kriminal u wara jagħmlulek ftit każijiet ta' separazzjonijiet.

U allura ma jkunux daqshekk konxji tagħha l-ħaġa.

Dr Burmingham tista' terġa' taqraha ftit dik is-sentenza?

DR ELAINE BURMINGHAM: "Li ma jkunux obbligati li jidhru quddiem il-medjatur u li n-negozjati jsiru bil-kitba bejn l-avukati.".

THE CHAIRPERSON: Eżatt.

Din hemm bżonn li tiġi pin pointed bħala rakkomandazzjoni.

Ma naħsibx li reviżjoni tas-sistema tal-medjazzjoni f'każi ta' vjolenza domestika sabiex jiġu protetti l-vittmi trid tiġi magħmulha b'dan il-mod.

Issa qiegħda ngħid hekk mhux għax m'hemmx bżonn ta' reviżjoni fis-sistema tal-medjazzjoni.

Anzi naħseb li r-reviżjoni hija bżonnjuża ħafna, speċjalment biex nifirdu r-rikonċiljazzjoni mill-medjazzjoni għax dawn suppost qatt ma kellhom ikunu flimkien għax huma żewġ affarijiet differenti.

Rakkomandazzjoni oħra: "Is-sistema ta' ordnijiet ta' protezzjoni jinħarġu mingħajr dewmien."

Din oħra: "L-avukati għandhom jirċievu informazzjoni u taħriġ dwar l-użu tal-ordnijiet ta' protezzjoni.".

CLAUDETTE BUTTIGIEG: Kważi kważi dik tal-medjazzjoni tista' tidħol ma' din.

THE CHAIRPERSON: Imma huma differenti.

Forsi jistgħu jiġu wara xulxin peress li qed jitkellmu fuq l-avukati.

Rakkomandazzjoni oħra: "It-tobba għandhom jingħataw taħriġ fuq kif jidentifikaw vittmi ta' vjolenza domestika u kif jirrelataw magħhom."

CLAUDETTE BUTTIGIEG: Teżisti għodda li ħarġet fil-Global Summit li forsi wieħed jista' jirrakkomanda li tiġi addattata f'dan il-każ.

Din qiegħda proprja sabiex tgħinek tidentifika vittmi ta' vjolenza sesswali b'mod partikolari.

Naħseb li partijiet minnha jistgħu jintużaw hawnhekk.

THE CHAIRPERSON: Mela nistgħu nagħmlu riferenza għalih u narawh ftit.

Rakkomandazzjoni oħra: "Reviżjoni tas-sistema tal-assistenza legali sabiex ikun żgurat li l-vittmi jingħataw l-informazzjoni kollha li jkollhom bżonn u li jiġi offrut lilhom servizz b'dinjità."

Naħseb li għandna nżiedu magħha li "Is-sistema tal-assistenza legali għandha tkun magħmulha minn full-timers" għax għalkemm tkellimna fuqha ma niżżilnihiex bħala rakkommandazzjoni.

DR ELAINE BURMINGHAM: Dik kienet rakkomandazzjoni li għamel Dr Mifsud stess.

U fil-fatt hawn miktub li "L-Uffiċċju tal-Għajnuna Legali saħaq li għandu jkun hemm uffiċċju b'numru ta' avukati li jaħdmu full-time.".

THE CHAIRPERSON: Hekk hu imma mbagħad insejna nniżżluha bħala fir-rakkommandazzjonijiet.

DR ELAINE BURMINGHAM: Ma niżżilnihiex għaliex proprju kienet rakkommandazzjoni tiegħu.

Imma jekk tridu nistgħu nagħmluha bħala rakkomandazzjoni tagħna.

THE CHAIRPERSON: Naħseb li għandha ssir rakkommandazzjoni tagħna.

Waqt li qegħdin nitkellmu fuq din nixtieq ngħaddi xi kummenti qosra.

Naf li barra minn Malta - fl-Amerika ssir żgur - jkollok persuna kwalifikata, normalment tkun akkademika imma li tkun taħdem fil-qrati, u din ikollha sett ta' studenti interessati fil-liġi tal-familja li fl-aħħar sena tal-istudji tagħhom, jiġu mqabbda jgħinu lil nies bi problema ta' vjolenza domestika bħallikieku huma tal-Għajnuna Legali biex ikollhom an extra help in the legal office.

Din barra taħdem ħafna għax ikollok ħafna studenti entjużjasti li jixtiequ jgħinu u jkomplu jitgħallmu fl-istess ħin.

CLAUDETTE BUTTIGIEG: Kieku jien ma nispeċifikax li jkunu studenti imma nagħmlu rakkomandazzjoni sabiex ikollna full-time legal aid, fejn idealment ikollok bħal roster b'numru ta' avukati li b'obbligu jridu jagħmlu dan it-tip ta' servizz full time for an amount of time.

THE CHAIRPERSON: Normalment inti jkollok dritt tal-avukat tal-għażla tiegħek imma fl-Għajnuna Legali m'għandekx.

Safejn naf jien hemm pajjiżi fejn inti tista' tagħżel l-avukat tiegħek imma mbagħad dak ikun imħallas bħala tal-Għajnuna Legali.

Li nara daqsxejn ta' problema biha din hu minħabba l-fatt li l-ħlas normalment tkun miżerja, u min ikun l-iktar li jagħmel dawn il-każijiet jispiċċa inundated bil-każijiet tal-Għajnuna Legali.

(Pawża) Mela ddeċidejna li jkun aħjar li kieku nżidu l-pagi tal-avukati tal-Għajnuna Legali u nagħmluhom full-time ħalli n-nies ikollhom servizz aħjar!

CLAUDETTE BUTTIGIEG: Naħseb li hekk aħjar.

THE CHAIRPERSON: Napprezza l-appoġġ tagħkom.

Mela qed ngħidu full-timers b'paga diċenti.

Rakkomandazzjoni oħra; "Inqas dewmien fil-każijiet li jkunu qed jinstemgħu l-Qorti u protezzjoni għall-vittmi fil-perijodu minn meta jsir ir-rapport sa meta jinstema' l-każ.".

Oħra; "Taħriġ iktar intensiv għall-pulizija sabiex isiru aktar sensittivi għall-vittmi li jmorru jitolbuhom l-għajnuna.".

ROBERT CUTAJAR: Hawnhekk għandna rakkomandazzjonijiet Nru. 3, 6, 8, 20 u 21 li huma marbutin mal-pulizija.

U allura naħseb li jkun aħjar li kieku dawn forsi jiġu taħt xulxin biex qisna ma nibdewx suġġett u mbagħad inkomplu fuq suġġett ieħor biex imbagħad nerġgħu mmorru fuq is-suġġett ta' qabel …

THE CHAIRPERSON: L-idea li ħadna - u din konna ddeċidejniha diġà - hi li nagħmluhom in order ta' x'nonfqu l-inqas għal x'nonfqu l-iktar biex iseħħu.

Ovvjament ħafna minnhom dawn iridu jsiru b'ċertu ammont ta' flus u se nieħdu dawk li kważi ma trid l-ebda finanzi biex twettaqhom għal dawk li għandhom bżonn ħafna flus.

Fejn hemm dawk li jaqgħu qishom fl-istess bracket se nabbinawhom flimkien imma dawk li ma jaqgħux fl-istess bracket se nħalluhom kif inhuma.

ROBERT CUTAJAR: Fl-opinjoni tiegħi, fejn jidħlu l-pulizija hija l-aktar issue sensittiva.

Pereżempju meta kellna l-Kummissarju tal-Pulizija hawnhekk niftakar li kien tkellem ukoll dwar in-nuqqas ta' spazju.

Veru li f'rakkomandazzjoni Nru 3 qed ngħidu li għandu jkun hemm il-quite rooms fl-għases, però naħseb li fejn m'hemmx l-ispazju, il-pulizija trid tara biex b'xi mod issib dan l-ispazju.

Jekk niftakru sew ir-raġuni li ta l-Kummissarju għaliex ma jistax jagħti t-taħriġ lill-pulizija kienet minħabba li m'għandux spazju.

L-issue ta' nuqqas ta' spazju dakinhar kien semmiha.

Jien kont elenkajtlu wkoll il-possibilità li wieħed jista' jagħmel seminars ta' taħriġ f'lukandi jew f'postijiet oħra u hu kien qalli li mhux possibbli jew ra li mhijiex daqshekk vijabbli.

(Interruzzjonijiet)

THE CHAIRPERSON: Naħseb li b'naqra iktar buona volontà u kreattività jistgħu jsiru dawn.

(Interruzzjonijiet)

ROBERT CUTAJAR: Naqbel.

Jien qed ngħid li forsi għandha tingħata priorità aktar l-issue tal-ispazju minħabba t-taħriġ tal-pulizija.

DR ELAINE BURMINGHAM: Kien hemm żewġ issues ta' spazju.

ROBERT CUTAJAR: Il-Kummissarju qed jgħid li l-pulizija kollha għandhom jingħataw taħriġ.

CARMELO ABELA: Imma ma jistgħux imorru għat-taħriġ kollha fl-istess ħin!

ROBERT CUTAJAR: Dak kien il-kliem tal-Kummissarju.

CLAUDETTE BUTTIGIEG: Fil-fatt ġbidnilu l-attenzjoni li hemm diversi swali li jistgħu jintużaw għal dan il-għan.

U niftakar li konna semmejna l-kunsilli lokali.

THE CHAIRPERSON: Fil-fatt kont se nagħmel rakkommandazzjoni oħra ma' dik li diġà għandna.

Il-Kummissarju qal li t-taħriġ hemm bżonn li jingħata lil kull pulizija, jiġifieri għandna bżonn nagħtu t-taħriġ lill-2,000 ruħ.

Imma li l-pulizija tal-Kavallerija u l-pulizija tal-għassa tal-Qawra se jiltaqgħu mal-istess ammont ta' vittmi ta' vjolenza domestika ma nistax nifhimha!

Hemm sezzjonijiet tal-pulizija li għandek tagħtihom priorità, b'mod speċjali lill-pulizija tal-għases.

CARMELO ABELA: L-ewwel nett, jien m'għandi xejn kontra li l-pulizija kollha jieħdu t-taħriġ imma żgur li mhuwiex possibbli li l-pulizija jieħdu t-taħriġ kollha f'daqqa.

Trid issir roster ta' 50, 50 pereżempju għax inti l-għases trid tibqa' iżżommhom miftuħin xorta waħda.

Ma tistax tibgħat lil kulħadd f'daqqa għax Malta mhux se tieqaf biex jitħarrġu l-2,000 pulizija biex imbagħad dawn ikomplu x-xogħol tagħhom l-għada!

Il-proposta għandha tkun li ssir roster ta' numru ta' pulizija biex isirilhom it-taħriġ.

Issa jekk il-Kummissarju m'għandux sala fejn jagħmlilhom it-taħriġ nistgħu nissuġġerixxu l-kamra l-kbira fejn jiltaqgħu l-kumitati.

Nitolbu permess mingħand l-iSpeaker tal-Kamra u jkunu jistgħu jużaw lilha.

THE CHAIRPERSON: Irridu ngħidu li l-ewwel nies li għandhom imorru għat-taħriġ huma l-pulizija tal-għassa u mbagħad, as they go along, it-taħriġ isir fost il-pulizija l-oħra wkoll.

Imma naħseb li soluzzjoni tista' tinstab għax il-bżonn tant huwa kbir li għandna negħlbu kull ostaklu li nistgħu nsibu.

CARMELO ABELA: Qed ngħidu li dan għandu jsir biex isiru aktar sensittivi.

THE CHAIRPERSON: U biex din tkun kompleta għal kollox il-Kummissarju jista' jmur ukoll għal-lectures ħalli jkun żgur li l-Korp kollu jkun sensittiv għal din il-problema!

Aktar ma nissensibilizzaw lil min ikun 'il fuq, iktar nissensibilizzaw lil min ikun 'l isfel!

Rakkomandazzjoni oħra: "Għandu jkun hemm printer f'kull għassa.".

CARMELO ABELA: Jiġifieri bħalissa m'għandhomx?!

U din importanti u ma tantx tiswa' flus!

CLAUDETTE BUTTIGIEG: L-issue tal-printer f'kull għassa veru tinstema' redikola imma ma ninsewx f'liema kuntest konna għidniha!

Aħna konna għedna li għandha tingħata kopja tar-rapport lill-vittma.

Jien kont ġbidt l-attenzjoni lill-Kummissarju minħabba li dan ir-rapport kien jinkiteb bl-idejn u l-vittma ma tingħatax kopja tar-rapport li jkun ħa l-pulizija.

U l-Kummissarju qalilna li ma tingħatax kopja tar-rapport għax m'għandhomx printer f'kull għassa!

THE CHAIRPERSON: Dakinhar ma kontx preżenti għal-laqgħa minħabba li kelli mpenji oħra imma jiddispjaċini ħafna li kont assenti u naħseb li kieku kont preżenti l-laqgħa kienet tkun ħafna itwal għax kelli ħafna affarijiet li xtaqt insemmi.

Imma veru li hemm pulizija li xi kultant jiktbu fuq il-karti però b'mod ġenerali r-rapporti jittieħdu fuq is-sistema tal-kompjuter.

U hekk għandu jkun.

Imma mbagħad inti ma tingħatax kopja tar-rapport, lanqas jekk tmur aktar tard ma jagħtuk kopja u allura ma tkunx taf x'intqal minn ħaddieħor.

Din hija redikola għax jekk imbagħad jitlobha l-avukat …

DR ELAINE BURMINGHAM: Meta kont għamilt rapport ta' dak il-hit and run accident li kelli fil-Lister Barracks kelli nħallas €7.50 biex ningħata kopja tar-rapport!

Issa jekk inti għandek vittma ta' vjolenza domestika, li diġà għandha problemi finanzjari, u li forsi din tkun għamlet iktar minn rapport wieħed, kemm-il darba se jkollha tħallas?

THE CHAIRPERSON: Xi ħaġa li nsejt insemmi fuq il-pulizija imma żgur irridu nsemmuha għax issir il-ħin kollu hija li kemm-il darba tmur vittma ta' vjolenza domestika biex tagħmel rapport, il-pulizija jibagħtuha tagħmel kwerela għand avukat!

(Interruzzjonijiet) Din issemmiet fir-rapport?

Ma rajthiex imniżżla.

CLAUDETTE BUTTIGIEG: Niftakar li ssemmiet fil-laqgħat.

THE CHAIRPERSON: Jien qrajtu kollu r-rapport u ma jidhirlix li rajtha.

Dr Burmingham ara li dan il-punt jinżel x'imkien għax tant hija rampanti din il-prattika li rridu nagħmlu aċċenn għaliha.

Għandu jkun hemm rakkommandazzjoni speċifika fejn ngħidu li mhuwiex neċċessarju li tintalab kwerela għax ħafna vittmi m'għandhomx biex iħallsu għall-kwerela!

Jekk tmur għand avukat, trid tħallas għaliha.

Rakkomandazzjoni oħra: "Id-Dipartiment tas-Sigurtà Soċjali għandu jagħti għajnuna proviżorja lil vittmi li għandhom familja sinjura u li ma jistgħux jitilqu mid-dar għax jispiċċaw b'xejn minħabba li l-flus ikunu f'isem l-aggressur.

Din it-tip ta' għajnuna tista' anke tingħata bil-kundizzjoni li l-benefiċċju jiġi rifuż meta jinqasmu l-assi."

Oħra: "Il-Gvern għandu jidħol f'arranġament max-shelters li għandhom il-faċilitajiet ta' ċentri ta' matul il-jum tat-tfal sabiex jipprovdilhom il-finanzi li għandhom bżonn biex jiftħu u jħaddmu dawn iċ-ċentri.

B'dan il-mod inkunu qegħdin ngħinu lill-vittmi jerġgħu lura fid-dinja tax-xogħol filwaqt li nipprovdu ambjent sikur għat-tfal u serħan tal-moħħ għall-vittmi."

Din diġà konna għedniha.

Issa qabel ma ngħaddi għall-aħħar waħda jkolli ngħid li ma semmejniex ir-rakkomandazzjoni li jibdew jinħarġu emergency barring orders.

DR ELAINE BURMINGHAM: Jien semmejt is-sistema tal-ordnijiet ta' protezzjoni minflok ma semmejthom kollha individwalment.

THE CHAIRPERSON: Mela nistgħu ngħidu li din tinkludi wkoll l-emergency barring order?

THE CHAIRPERSON: Irridu nniżżlu wkoll rakkommandazzjoni li f'każ ta' separazzjoni bonarja nagħtu servizz ta' nutar meta jkun hemm l-Għajnuna Legali.

Dan għaliex qegħdin f'sitwazzjoni fejn biex issir separazzjoni bonarja permezz tal-Għajnuna Legali, il-partijiet iridu jmorru għand nutar u jħallsu minn buthom.

Issa dawn ma jkollhomx flus biex iħallsuh u allura jispiċċaw imorru kawża!

U din veru ma tagħmilx sens għax lill-Istat tiswilu ħafna iktar biex issir kawża, bl-assistenti ġudizzjarji, bl-imħallfin, eċċ milli kieku kellu jħallas nutar tal-Gvern.

Għalhekk din trid issir ukoll.

Rakkomandazzjoni oħra: "Twaqqif ta' intervention centre li jkollu tim multi dixxiplinarju dedikat u mħarreġ sabiex ikun jista' joffri l-għajnuna mmedjata li jkollha bżonn vittma ta' vjolenza domestika li tkun telqet minn sitwazzjoni abbużiva."

Issa naħseb li rridu neliminaw din is-sentenza li ġejja: "Dan it-tip ta' ċentru diġà twaqqaf f'Mater Dei għal każijiet ta' abbuż sesswali" għax dik mhijiex parti mir-rakkommandazzjoni tagħna.

Imbagħad din tkompli hekk: "Hemm bżonn li jitwaqqfu numru żgħir ta' ċentri f'Malta u Għawdex sabiex joffru s-servizz tagħhom lill-vittmi ta' kull tip ta' vjolenza domestika."

(Interruzzjonijiet)

ROBERT CUTAJAR: Fil-fatt niżżiltha fit-25 jien.

Tista' tidħol magħha?

THE CHAIRPERSON: Għal liema qiegħed tirriferi?

ROBERT CUTAJAR: Fuq tal-irġiel.

THE CHAIRPERSON: Tal-irġiel tista' tiġi wara.

Aħna konna ddiskutejna li jekk pereżempju mqar ikollna tlieta f'Malta u wieħed f'Għawdex ikun biżżejjed.

M'aħniex qed nitkellmu fuq xi għaxra minnhom dawn.

Jekk ikollok tlieta f'Malta; wieħed fis-South, wieħed fis-Centre u ieħor fin-North, u wieħed f'Għawdex ikunu biżżejjed.

Jekk xi ħadd imur l-għassa dejjem jista' ikun hemm xi ħadd li jwasslu fiċ-ċentru u miċ-ċentru jwassluh lura.

M'hemmx bżonn li jkollna miljun post. Imbagħad din ir-rakkomandazzjoni tkompli hekk: "… sabiex joffru s-servizzi tagħhom lill-vittmi ta' kull tip ta' vjolenza domestika.

F'dawn iċ-ċentri wieħed isib is-servizzi ta' tabib, pulizija, psikolgu, avukat, infermiera u ħaddiema soċjali.

Dan iċ-ċentru għandu jkollu anke parti żgħira fejn vittma tista' tiġi akkomodata matul il-lejl sabiex ma jkollhiex terġa' lura d-dar wara xi inċident vjolenti.

Il-vittma tingħata kull għajnuna possibbli hekk kif tirrapporta l-abbuż, imbagħad tkompli tingħata l-għajnuna li jkollha bżonn, inkluż li jinstabilha post f'shelter sabiex ma tibqax issofri l-abbuż".

Naħseb li l-culmination ta' dan ir-rapport hija proprju f'din ir-rakkomandazzjoni.

U dan nixtieq nisħaq ħafna fuqu.

Nhar it-Tnejn se nagħmel aġġornament fil-Kamra u se nitkellem proprju fuq dan ir-rapport.

U rridu nżiedu dik il-biċċa fuq l-irġiel.

ROBERT CUTAJAR: Xtaqt nagħmel riferenza x'imkien - kont aċċennajt għaliha diġà – minħabba l-fatt li jkollok każijiet fejn jew għax l-għassa tkun magħluqa jew minħabba xi ħaġa oħra, dak li jkun imur ifittex l-għajnuna mill-kunsill lokali.

U allura nixtieq inkun naf nistgħux nagħmlu xi ħaġa biex il-ħaddiema tal-kunsilli lokali jingħataw xi forma ta' taħriġ ukoll.

Filwaqt li qed ngħidu li għandna nagħtu taħriġ lill-pulizija u lit-tobba, almenu jkun hemm xi forma ta' booklet jew mezz ta' informazzjoni ieħor sabiex l-istaff tal-kunsill ikunu aktar konxji fuq kif għandhom jindirizzaw dawn il-każijiet.

Forsi rċevew telefonata jew xi ħaġa.

Issa ħalliha li ma tiġrix kuljum imma naħseb li jkun tajjeb li ssir riferenza diretta għall-kunsilli lokali.

DR ELAINE BURMINGHAM: Nistgħu forsi nirrakkomandaw li jinħareġ xi information booklet bħal dak li nħareġ fuq l-abbużi fuq it-tfal u li ġie mqassam fl-iskejjel.

Ovvjament dan ikun disponibbli fil-kunsilli lokali.

THE CHAIRPERSON: Tajjeb.

DR ELAINE BURMINGHAM: B'hekk l-istaff ikunu jafu x'fih jekk xi ħadd iċempel fuq każ ta' vjolenza domestika.

THE CHAIRPERSON: Hawnhekk jiena xtaqt indaħħal rakkomandazzjoni oħra li tgħid hekk: "Kampanja edukattiva fuq il-vjolenza domestika, li tinkludi l-ħruġ ta' booklets li jistgħu jitqassmu wkoll bl-għajnuna mill-Kunsilli Lokali.".

Għandna bżonn rakkommandazzjoni dwar li jkun hemm security fil-Qorti tal-Familja għax dan huwa importanti.

Fil-kamp tal-medjazzjoni hemm security.

Ftit ilu kellna raġel li qabad jagħti lill-mara f'nofs it-taraġ hekk kif ħarġu mill-awla!

L-imħallef qiegħda tisimgħu jgħajjat u jwerżaq u qiegħda tisma' lill-mara twerżaq u ħadd ma jista' jiċċaqlaq għax ma kienx hemm pulizija!

Għalhekk għandu jkun hemm security x'imkien isfel.

Fil-qorti l-kbira mimli pulizija telgħin jixhdu, eċċ mentri fil-Qorti tal-Familja xejn għax illum il-ġurnata x-xhieda tal-pulizija qed tingħata b'affidavit u allura ma jkunx hemm il-preżenza tal-pulizija!

Huwa importanti wkoll li f'kull għassa jkun hemm indikazzjoni miktuba b'mod ċar u kbir li turi wieħed x'għandu jagħmel jekk ma jinqedix tajjeb fl-għassa!

In-nies ma jafux li hemm is-sezzjoni tal-affarijiet interni li magħha jistgħu jħallu l-ilment tagħhom.

Apparti minn hekk din tgħin ukoll sabiex il-pulizija jagħmlu xogħolhom aħjar għaliex jafu li n-nies, malli jidħlu fl-għassa se jaraw din it-tabella fejn huma jistgħu jirrapportaw jekk ma jinqdewx tajjeb.

(Interruzzjonijiet)

ROBERT CUTAJAR: Forsi din tista' tinżel ukoll fil-booklet.

THE CHAIRPERSON: Eżatt.

Min-naħa tiegħi ma fadalli xejn aktar x'inżid.

ROBERT CUTAJAR: Kif se tidħol hawnhekk l-issue tal-vjolenza domestika fuq l-irġiel?

DR ELAINE BURMINGHAM: Aħna għedna li se ndaħħluha fil-perspettiva tal-vittmi ta' vjolenza domestika … (Interruzzjonijiet)

ROBERT CUTAJAR: Bħala rakkommandazzjoni?

Se nara kif nista' indaħħalha f'section 3.

ROBERT CUTAJAR: Imma mhux bħala rakkomandazzjoni?

DR ELAINE BURMINGHAM: Bħala rakkommandazzjoni se ngħidu li għandu jkun hemm shelter li jipprovdi servizz għall-vittmi rġiel!

THE CHAIRPERSON: Jiġifieri aħna se nagħmluha li għandu jkun hemm shelter jew inkella se nagħmluha kif ftiehmna l-ewwel, u ċioè li għandu jkun hemm studju biex naraw x'domanda hemm għal dan ix-shelter u mbagħad skond id-domanda li jkollna mmexxu?

(Interruzzjonijiet)

ROBERT CUTAJAR: Imma din ma tidħolx bħala rakkommandazzjoni.

THE CHAIRPERSON: Tidħol bħala rakkommandazzjoni għax qed ngħidu li għandu jsir studju biex naraw x'inhi d-domanda.

U mbagħad jekk naraw li hemm domanda, isir ix-shelter għall-irġiel.

ROBERT CUTAJAR: Naqbel.

THE CHAIRPERSON: Jista' jkun li ma jkunx hemm domanda għalih.

U jien għandi d-dubji tiegħi kemm hemm domanda.

ROBERT CUTAJAR: Naqbel.

Imma milli smajna hawnhekk jista' ikun li jkun hemm.

THE CHAIRPERSON: Jista' jkun imma jista' jkun li ma jirrikorrux għalih ukoll.

ROBERT CUTAJAR: Tajjeb.

L-aħħar punt u nkun lest.

X'imkien se ssir riferenza mqar ta' żewġ linji fuq ir-rapport tal-Girl Guides?

DR ELAINE BURMINGHAM: Fuq tal-Girl Guides ittieħdet xi informazzjoni minn paġna 8 u 9 tad-debate, jiġifieri ħadt informazzjoni minn dak li qalulna huma.

ROBERT CUTAJAR: Imma hemm riferenza għar-rapport tagħhom?

DR ELAINE BURMINGHAM: Hemm riferenza għall-fatt li ġew ikellmuna u anke għaż-żgħażagħ li tawna l-preżentazzjoni.

ROBERT CUTAJAR: X'paġna qiegħda din?

DR ELAINE BURMINGHAM: Paġna 8 u 9 tad-debate.

Pereżempju huma semmew il-biżgħa tal-vittma mill-perpetrator, li dan jispiċċa jagħtiha xeba' oħra meta din tmur tagħmillu rapport l-għassa u l-pulizija jmorru d-dar.

ROBERT CUTAJAR: Nistgħu ngħidu li dan ħareġ minn dak ir-rapport?

DR ELAINE BURMINGHAM: Jien m'għamiltx hekk għax din ħarġet minn bosta postijiet differenti.

ROBERT CUTAJAR: Jien qiegħed ninsisti fuqha – ħalli nkun ċar - din għaliex ikolli kuntatt magħhom bħala l-kelliem tal-Oppożizzjoni responsabbli miż-żgħażagħ, u jekk niġi għad-diskors tagħhom għallinqas ikun hemm imsemmi x-xogħol tagħhom.

L-istess bħalma kkwotajna minn diversi entitajiet oħra.

DR ELAINE BURMINGHAM: Id-dibattitu qrajtu u kien hemm affarijiet li daħlu fir-rapport.

Issa jekk triduni ngħid xi ħaġa ...

THE CHAIRPERSON: Jekk ikun hemm affarijiet speċifiċi li ħarġu minn dak li qalulna huma naħseb li jkun sew li nagħmlu riferenza żgħira għalihom.

THE CHAIRPERSON: Is-Segretarju tagħna qed jiġbidli l-attenzjoni għal artikolu li deher fil-gazzetta "The Sunday Times" tal-15 ta' Ġunju li għadda, intitolat "Man victim tells of wife's abuse.".

Naħseb li dan l-artiklu jista' ikun ta' għajnuna biex noħorġu l-perspettiva tal-irġiel u biex nieħdu xi kwotazzjoni minnu ħalli nibbilanċjaw ftit iż-żewġ perspettivi.

ROBERT CUTAJAR: Tajjeb.

THE CHAIRPERSON: Dak kollox għal-lum.

Kienet sessjoni twila imma naħseb li kienet laqgħa tajba ħafna.

Nirringrazzjakom.

Fid-9:10 p.m. il-Kumitat aġġorna għal data oħra li kellha titħabbar aktar tard.

Proceedings, agenda, minutes and transcripts of the parliamentary committees soc


KUMITAT PERMANENTI DWAR L-AFFARIJIET SOĊJALI

LAQGĦA NRU 26

L-Erbgħa, 25 ta' Ġunju 2014

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-7.00 p.m.

L-Onor.

Deborah Schembri, President tal-Kumitat, ippresediet.

PREŻENTI: L-Onor.

L-Onor.

Silvio Parnis kien skużat milli jattendi minħabba impenji oħra.

Dr Elaine Burmingham, Research Analyst mal-Kumitat dwar l-Affarijiet Soċjali, kienet preżenti għal din il-laqgħa.

Il-President tal-Kumitat qalet it-talba.

Il-Minuti tal-Laqgħa Nru. 25 li saret nhar l-Erbgħa, 16 ta' April 2014 ma ġewx konfermati.

Dok 022 Numru ta' nominazzjonijiet għall-post vakanti ta' membru fi ħdan il-Kunsill Malti għas-Settur Volontarju.

Diskussjoni fuq ir-rapport dwar il-vjolenza domestika

Iċ-Chairperson, l-Onor.

Deborah Schembri spjegat kif dan ir-rapport li sar mir-Research Analyst tal-Kumitat, Dr Elaine Burmingham, huwa wieħed dettaljat ħafna u li l-affarijiet żgħar li kien hemm bżonn li jinbidlu fih ma kienux se jbiddlu mis-sustanza tiegħu imma sempliċement kienu se jagħmluh aktar komplet.

Ir-rapport ittieħed paragrafu paragrafu u fejn kien hemm bżonn ta' xi tibdil jew ta' xi spjegazzjoni aktar ċara din ġiet imdaħħla.

L-Onor.

Robert Cutajar bagħat lill-Kumitat xi suġġerimenti fuq dan ir-rapport f'isem l-Oppożizzjoni u dawn ittieħdu in konsiderazzjoni waqt l-istess diskussjoni.

Wara kien hemm diskussjoni.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 20

Il-Ġimgħa, 27 ta' Ġunju 2014 f'nofsinhar.

L-iSpeaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar il-Ġimgħa, 27 ta' Ġunju 2014 f'nofsinhar fil-Kamra tal-Kumitati fil-Palazz il-Belt, b'din l-aġenda:

Xogħol tal-Kamra

Affarijiet oħra

26 ta' Ġunju 2014 SKRIVAN TAL-KAMRA